title: Peter Neururer

text: Kesäkuussa 2012 Neururer sai vakavan sydäninfarktin golfkentällä Gelsenkirchenissä. Neururer oli useiden päivien ajan lääkinnällisesti tajuttomassa tilassa. Neururer toipui infarktistaan ja palasi huhtikuussa 2013 valmennustehtäviin, kun 2. Bundesliigan hännille juuttunut VfL Bochum palkkasi hänet päävalmentajaksi. Neururerin johdolla Bochum pelastui putoamiselta ja kauden jälkeen seura jatkoi Neururerin sopimusta kahdella vuodella. Neururerin täysi kausi 2013/14 Bochumin peräsimessä sujui ailahdellen ja joukkue taisteli itsensä lopulta sijalle 15 säilyttäen sarjapaikkansa. Kaudella 2014/15 Bochum kamppaili keskikastin sijoituksista, mikä ei tyydyttänyt seurajohtoa. Lopulta Neururer sai joulukuun alussa 2014 potkut Bochumin majaillessa 2. Bundesliigan sijalla 10.


title: Readiness to Sacrifice

text: Readiness to Sacrifice on Michael Kisken toinen sooloalbumi. Se julkaistiin Japanissa ja Etelä-Koreassa vuonna 1999 ja myöhemmin Euroopassa vuonna 2001.


title: Salvatore Morale

text: Salvatore Morale (s. 4. marraskuuta 1938 Teolo) on entinen italialainen yleisurheilija. Hänen päälajinsa oli 400 metrin aitajuoksu. Hän on yhä yksi vain neljästä eurooppalaisesta miesjuoksijasta, joka on juossut maailmanennätyksen tässä yhdysvaltalaisten hallitsemassa lajissa.


title: Salvatore Morale

text: Morale voitti Belgradin EM-kilpailuissa 1962 kultaa 400 metrin aitajuoksussa maailmanennätystä sivuavalla ajalla 49,2 s. Samoissa kisoissa hän sijoittui 4 × 400 metrin viestijuoksussa viidenneksi ajalla 3.07,8. Tokion 1964 olympialaisten aitajuoksussa hän saavutti pronssia ajalla 50,1 s.


title: Helmut Janz

text: Helmut Janz (11. huhtikuuta 1934 – 8. marraskuuta 2000) oli saksalainen 400 metrin aitajuoksija.


title: Helmut Janz

text: Janz sijoittui Rooman 1960 olympialaisten 400 metrin aitajuoksussa neljänneksi ajalla 49,9 s. Yhdysvallat saavutti juoksussa kolmoisvoiton ja Janz hävisi pronssimitalisti Richard Howardille 0,2 sekuntia. Belgradin EM-kilpailuissa 1962 Janz saavutti pronssia ajalla 50,5 s. Hänen edellään olivat maailmanennätystä 49,2 s sivunnut italialainen Salvatore Morale ja ajan 50,3 s juossut maanmies Jörg Neumann.


title: Jörg Neumann

text: Jörg Neumann (s. 2. joulukuuta 1941) on entinen saksalainen 400 metrin aitajuoksija.


title: Jörg Neumann

text: Neumann saavutti Belgradin EM-kilpailuissa 1962 hopeaa 400 metrin aitajuoksussa ajalla 50,3 s. Häntä nopeampi oli vain maailmanennätystä 49,2 s sivunnut italialainen Salvatore Morale.


title: Per-Ove Trollsås

text: Per-Ove Trollsås on entinen ruotsalainen 400 metrin aitajuoksija.


title: Per-Ove Trollsås

text: Trollsås saavutti Tukholman EM-kilpailuissa 1958 hopeaa 400 metrin aitajuoksussa ajalla 51,6 s. Hän hävisi Neuvostoliitton Juri Litujeville 0,5 sekuntia.


title: Bruno Galliker

text: Bruno Galliker (s. 29. joulukuuta 1931) on entinen sveitsiläinen 400 metrin aitajuoksija.


title: Bruno Galliker

text: Galliker saavutti Tukholman EM-kilpailuissa 1958 pronssia 400 metrin aitajuoksussa ajalla 51,8 s. Rooman 1960 olympialaisissa hän jäi loppukilpailussa kuudenneksi eli viimeiseksi ajalla 51,0 s. Belgradin EM-kilpailuissa 1962 hän saavutti pronssia 4 × 400 metrin viestijuoksussa. Galliker juoksi viestissä ensimmäisen osuuden ja joukkueen loppuaika oli 3.07,0.


title: Heikki Jääskeläinen (jääkäri)

text: Heikki Jääskeläinen () oli suomalainen jääkärivänrikki. Hänen vanhempansa olivat torppari Aaro Heikki Jääskeläinen ja Henriikka Vepsäläinen. Hänet vihittiin avioliittoon vuonna 1923 Vilhelmiina Nevalaisen kanssa.


title: Heikki Jääskeläinen (jääkäri)

text: Jääskeläinen kävi kansakoulun ja Jalkaväen kapitulanttikoulun vuosina 1923–1924 sekä sotilaspedagogisen kurssin vuonna 1926.


title: Heikki Jääskeläinen (jääkäri)

text: Jääskeläinen työskenteli sahatyömiehenä Ruotsissa enne liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 5. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Heikki Jääskeläinen (jääkäri)

text: Jääskeläinen saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin joukkueenjohtajaksi 2. Krenatöörirykmentin 2. Savon pataljoonan 2. komppaniaan. Hän otti osaa sisällissodan taisteluihin Vilppulassa, Lylyssä, Korkeakoskella, Lempäälässä, Tampereella ja Vesilahdella sekä rykmentin etenemiseen Valkeakosken, Hauhon, Tuuloksen ja Lammin kautta Koskelle.


title: Heikki Jääskeläinen (jääkäri)

text: Jääskeläinen siirrettiin sisällissodan jälkeen 18. heinäkuuta 1918 Pioneerikoulutuspataljoonaan, josta hänet siirrettiin aluksi koulutusaliupseeriksi 4. komppaniaan ja 14. tammikuuta 1919 Panssarijuna 2:n vääpeliksi. Myöhemmin hän toimi vääpelinä 1. ja 4. komppaniassa kunnes hänet siirrettiin 1. helmikuuta 1935 pioneerivälinevaraston hoitajaksi.


title: Heikki Jääskeläinen (jääkäri)

text: Jääskeläinen osallistui talvisotaan komppanianvääpelinä 23. Pioneerikomppaniassa ja osallistui taisteluihin Kollaalla. Välirauhan aikana hän toimi samassa tehtävässä kunnes hänet siirrettiin komppanianvääpeliksi Pioneeripataljoona 12:sta ja edelleen Pioneeripataljoona 9:ään sekä Pioneeripataljoona 4:ään. Jatkosodan puhjettua hänet siirrettiin vääpeliksi Pioneeripataljoona 24:ään, josta hänet siirrettiin Pioneerikoulutuskeskuksen keskusvaraston hoitajaksi ja oli toimessa aina sodan loppuun asti ja osallistui taisteluihin Repola-Rukajärvi akselilla. Sotien jälkeen hän toimi Pioneerirykmentin ase- ja vientivälinevaraston hoitajana. Hän erosi vakinaisesta palveluksesta vuonna 1950 ja siirtyi sen jälkeen varastonhoitajaksi Ojaputki Oy:n palvelukseen Korialle. - Hänet haudattiin Kouvolaan.


title: BBC Three

text: BBC Three oli kaapeli- ja satelliittitelevisiokanava, joka kuului brittiläiselle yleisradioyhtiö BBC:lle. Kanava korvasi BBC:n BBC Choicen.


title: BBC Three

text: BBC Three jakoi kanavapaikkansa lapsille tarkoitetun CBBC:n kanssa, jonka takia BBC Three:n ohjelmistoa näkyi vain iltaseitsemästä aamuneljään.


title: BBC Three

text: Maaliskuussa 2014 BBC ilmoitti, ettei BBC Three jatka televisiokanavana alkuvuodesta 2016 eteenpäin 100 miljoonan punnan budjettileikkauksen seurauksena. Nykyään BBC Three näkyy vain internetissä.


title: BBC Three

text: Kanava aloitti toimintansa 9. helmikuuta 2003, yksitoista kuukautta ennen alkuperäistä suunnitelmaa korvaten samantyyppisen BBC Choice -kanavan. Perustamista edelsi vilkas keskustelu ohjelmistoprofiilista ja siitä kuinka tämän yleisradioyhtiön kanavan tulisi erottua kaupallisista nuorisolle suunnatuista viihdekanavista. Kanava lopetti toiminnansa televisiossa 16. helmikuuta 2016, ja muutti verkkoon samana päivänä.


title: BBC Three

text: BBC Three on suunnattu 15-34-vuotiaille, kisaten samasta katsojakunnasta ITV2 ja E4 -digikanavien kanssa. Joka viikko yhdeksän miljoonaa ihmistä katsoo BBC Three'tä.


title: Litoria aurea

text: Litoria aurea on australialainen maassa liikkuva lehtisammakko.


title: Litoria aurea

text: "L. aurea" kasvaa 11 cm pitkäksi, joten se on yksi Australian suurikokoisimmista sammakkolajeista. Sen kuononkärki on terävä ja jalat pitkät; varpaiden välissä oleva kalvo ulottuu lähes varpaankärkiin asti. Pohjaväri on vaaleanvihreä ja sitä peittävät joskus, mutta eivät aina, hiekanruskeat kuviot. Silmän takana on selvä korva-aukko. Tumma viiva kulkee kyljessä melkein kuononkärjestä silmän läpi lähelle pyrstöä. Toukat ovat suuria, ja niillä on keltaiset evät. Vanhetessaan toukat muuttuvat tummemmiksi.


title: Litoria aurea

text: "L. aurea" elää hitaasti virtaavissa vesistöissä ja niitä ympäröivissä kosteikoissa. Lisääntyäkseen se tarvitsee lammikoita, joissa ei ole petokaloja, ja poikasten kasvatus onnistuukin parhaiten sellaisissa lätäköissä, jotka kuivuvat kuivan kauden tullen.


title: Litoria aurea

text: "L. aurea" on australialainen laji, jota tavataan mantereen kaakkoisosassa. Se on istutettu Uuteen-Seelantiin, Uuteen-Kaledoniaan ja Vanuatulle.


title: Litoria aurea

text: Laji on muuttunut viime vuosina harvinaisemmaksi. Sen populaatiosta arvellaan hävinneen kymmenessä vuodessa 30 %. Vähenemiseen ovat syynä elinympäristön tuhoutuminen, loistauti sekä muualta Australiaan istutetut petoeläimet.


title: Litoria aurea

text: "L. aurea" luokiteltiin ensin aitosammakoihin ("Rana") kuten suomalainenkin sammakko, sillä sen vartalonmuoto muistuttaa aitosammakoita. Luuston ja rustokudoksen rakenteen läheisempi tarkastelu on saanut tutkijat siirtämään sen "Litoria"-sukuun.


title: Litoria aurea

text: "L. aurea" on yksi harvoista sammakkolajeista, joka liikkuu päivisin. Pariutumiskausi on lokakuusta tammikuuhun. Koiraat kurnuttavat uiskennellessaan avovedessä. Kylminä kuukausina nämä sammakot ovat hyvin passiivisia, mutta eivät vetäydy varsinaiseen horrokseen. Samalla niiden väri muuttuu tummemmaksi, melkein mustaksi.


title: Daydream Nation

text: Daydream Nation on yhdysvaltalaisen vaihtoehtorockyhtye Sonic Youthin lokakuussa 1988 julkaistu viides studioalbumi. Levyn julkaisi Yhdysvalloissa Enigma Records ja Isossa-Britanniassa Blast First. Useat musiikkijulkaisut, kuten Rolling Stone, Spin Magazine ja Pitchfork ovat valinneet levyn yhdeksi 1980-luvun parhaista.


title: Daydream Nation

text: Levynjulkaisun jälkeen yhtye aloitti joulukuuhun saakka kestäneen Pohjois-Amerikan kiertueen, jolla he soittivat lähes yksinomaan Daydream Nationin kappaleita. Ainoat vanhat kappaleet, joita yhtye soitti kiertueella olivat "I Love Her All The Time", "Brother James" ja "I Wanna Be Yr Dog". Alkuvuodesta 1989 yhtye esiintyi myös Uudessa Seelannissa, Australiassa, Japanissa ja Neuvostoliitossa. Tämän jälkeen yhtye suuntasi Euroopan-kiertueelle. Myös näillä kiertueilla yhtye esitti enimmäkseen uuden albumin kappaleita.Joillakin julkaisuilla ”Trilogyn” kolme osaa ovat erillisinä kappaleina.


title: Daydream Nation

text: Albumin kannessa on Gerhard Richterin maalaus "Kerze" vuodelta 1983. Albumin takakannessa on Richterin toinen, samanniminen maalaus vuodelta 1982.


title: Daydream Nation

text: Vuonna 2007 Sonic Youth päätti esittää Daydream Nationin Lontoossa ATP:n Dont Look Back-konserttisarjassa, jossa yhtyeet esittävät jonkin klassikkojulkaisunsa kokonaisuudessaan. Konsertin innoittamana yhtye aloitti uuden Daydream Nation -kiertueen, esiintyen muun muassa Espanjassa, Saksassa, Italiassa, Yhdysvalloissa, Ranskassa, Belgiassa, Skotlannissa sekä Englannissa.


title: Daydream Nation

text: Kiertueen jälkeen yhtye uudelleenjulkaisi "Daydream Nationin" tupla-cd:nä ja neljänä 12" LP-vinyylinä. Alkuperäisen, remasteroidun levyn lisäksi julkaisu sisälsi kiertueella nauhoitetun live-version levystä, joitakin cover-versioita muiden yhtyeiden kappaleista sekä aiemmin julkaisemattoman demoversion kappaleesta "Eric's Trip".


title: Breakout

text: Breakout tai Break Out voi tarkoittaa esimerkiksi:


title: Beljov

text: Beljov () on kaupunki Tulan alueella Venäjällä. Se sijaitsee Okan rannalla 155 kilometriä Tulasta lounaaseen. Kaupunki on Beljovin piirin keskus. Sen läpi kulkee Smolenskin ja Gorbatšovon välinen rautatie (Beljovin asema). Asukkaita on 15 300 henkeä (vuonna 2005).


title: Beljov

text: Beljov mainitaan ensimmäisen kerran vuonna 1147. 1200-luvulta lähtien se kuului Liettuaan. 1300-luvun lopulta lähtien kaupunki oli Beljovin ruhtinaskunnan keskus. Vuonna 1437 sen hävittivät Kultaisen ordan joukot. Vuonna 1494 Beljov liitettiin Venäjään. Vuosina 1512 ja 1544 sen ryöstivät krimin tataarit. 1500–1600-luvulla Beljovin linnoitus oli osa Venäjän etelärajan puolustusjärjestelmää. Vuonna 1708 se liitettiin Kiovan lääniin, vuonna 1719 Belgorodin lääniin ja vuonna 1777 siitä tuli Tulan läänin Beljovin kihlakunnan keskus. 1800-luvulla Beljov oli taloudeltaan Tulan alueen toiseksi tärkein kaupunki. Okan laivaliikenteen väheneminen hidasti sen kehitystä.


title: Beljov

text: Nykyään Beljovissa on mm. koneenrakennus-, rakennustarvike- ja elintarviketeollisuutta. Kaupunki on kuuluisa pitseistään. Nähtävyyksistä huomattavin on 1600–1800-luvuilla rakennettu Kristuksen kirkastumisen luostari.


title: Senioripiha

text: Senioripiha on Joensuun keskustassa sijaitseva ikäihmisten asumis- ja palvelukeskus. Kyseessä on uudentyyppinen hyvinvointikeskus, joka yhdistää senioreiden asumisen, palvelut, harrastamisen sekä tutkimus- ja kehittämistoiminnan. Senioripiha on tarkoitettu sekä sen asukkaille että kaikille joensuulaisille vanhuksille.


title: Senioripiha

text: Senioripihan palvelupisteestä annetaan kaikkiin ikäihmisten palveluihin liittyvää neuvontaa ja ohjausta. Yhdessä paikassa on tieto niin yksityisen, kolmannen sektorin kuin kunnankin järjestämistä vanhuspalveluista. Senioripiha Oy:n toimitusjohtaja on Jukka Masalin.


title: Senioripiha

text: Kolmen taloa sai syksyllä 2014 nimikilpailuun perusteella nimet Maija, Matti ja Martta.


title: Senioripiha

text:
Senioripihan sijaitsee entisen paloaseman tontilla, joka on lähellä Pielisjoen rantaa ja Pötkänniemeä ja joka rajoittuu Torikatuun ja Rantakatuun. Paloaseman toiminta loppui vuonna 2008, ja sen jälkeen rakennuksissa toimi asunnottomien yömaja. Senioripihan rakentaminen alkoi 2012.
Hankkeesta käytettiin alun perin nimitystä Hoivapuisto. Yksi vaihtoehtoehto sijoituspaikaksi oli aivan ydinkeskustassa Rantakadun, Torikadun ja Suvantokadun rajoittamassa korttelissa, mutta se osoittautui ahtaaksi paikaksi keskukselle.


title: Senioripiha

text: Senioripihan ensimmäisessä vaiheessa valmistui 55 itsenäisen asumisen vuokra-asuntoa ja 20 pienryhmäkotiasuntoa. Ensimmäiset asukkaat muuttivat Maija-taloon 1.4.2014.


title: Senioripiha

text: Asuntojen koko on 38–50,5 neliötä. Talossa on myös muun muassa Respectan apuvälinemyymälä.


title: Senioripiha

text:
Toisessa vaiheessa keväällä 2015 valmistuu 80 tehostetun hoivan asuntoa Matti-taloon . Tällöin valmistuu ravintola asukkaille,
kuntosali, päivätoiminnan, muistihuollon, kotihoidon ja sosiaalipalveluiden tiloja sekä harrastustiloja.


title: Senioripiha

text: Kolmanteen Martta-taloon rakennetaan vuokra- ja vapaarahoitteisia asuntoja.


title: Belaja Holunitsa

text: Belaja Holunitsa () on kaupunki Kirovin alueella Venäjällä. Se sijaitsee Vjatkan sivujoen Belaja Holunitsan rannalla 82 kilometriä Kirovista koilliseen. Kaupunki on Belaja Holunitsan piirin keskus. Asukkaita on 11 700 henkeä (vuonna 2005).


title: Belaja Holunitsa

text: Paikkakunta on syntynyt vuonna 1764 perustetun rautatehtaan yhteyteen. Vuonna 1965 siitä tuli kaupunki. Nykyään Belaja Holunitsassa on metalli-, puunjalostus- ja elintarviketeollisuutta.


title: Bataisk

text: Bataisk () on kaupunki Rostovin alueella Venäjällä. Se sijaitsee Donin rannalla 15 kilometriä Donin Rostovista kaakkoon. Kaupungissa risteytyvät Krasnodarin, Bakun ja Salskin rautatiet, sen kautta kulkee myös Donin Rostovin ja Bakun välinen valtatie. Asukkaita oli 111 843 henkeä (vuonna 2010).


title: Bataisk

text: Paikkakunta on syntynyt kasakoiden hävittämän Batain tataarileirin paikalle vuosina 1779–1780. Vuonna 1938 siitä tuli kaupunki. Nykyään se on Donin Rostovin teollinen esikaupunki ja tärkeä liikennekeskus.


title: Baryš

text: Baryš () on kaupunki Uljanovskin alueella Venäjällä. Se sijaitsee Volgan vesistöön kuuluvan Baryš-joen rannalla 139 kilometriä Uljanovskista lounaaseen. Kaupunki on Baryšin piirin keskus. Sen kautta kulkee Inzan ja Syzranin välinen rautatie (Baryšin asema). Asukkaita on 18 100 henkeä (vuonna 2005).


title: Baryš

text: Paikkakunta on syntynyt 1600-luvun loppupuolella. Vuonna 1954 siitä tuli kaupunki. Nähtävyyksistä huomattavin on vuonna 1754 rakennettu Kolminaisuuden kirkko.


title: Europeana

text: Europeana on internetissä sijaitseva Euroopan digitaalisen kulttuurin ja taiteen keskus. Palvelun varsinainen sisältö sijaitsee eri maiden kansallisissa digitaalisissa kirjastoissa. Prototyyppivaiheessa olevaa hanketta vetää ydinryhmä, joka toimii Alankomaiden kansalliskirjastossa (Koninklijke Bibliotheek) ja tukeutuu Euroopan kirjaston asiantuntemukseen. Hankkeen valvojana on Euroopan digitaalisten kirjastojen säätiö EDL Foundation ja se on osa laajempaa Euroopan tietoyhteiskunta i2010 -hanketta.


title: Europeana

text: Tämä digitaalinen kirjasto ja multimediamuseo on Euroopan yhteisön suurhanke, joka palvelee yhteisön kansalaisia heidän omalla kielellään. Palvelu avautui marraskuussa 2008 ja syyskuussa 2009 kokoelma oli kasvanut kahdesta 4,6 miljoonaan digitoituun teokseen. Vuonna 2010 valmistuvaksi aiotun Europeana 1.0:n tavoite on 10 miljoonaa teosta.


title: Europeana

text: Suomi on Europeanassa mukana Kansallisen digitaalisen kirjaston kautta.


title: Balašov

text: Balašov () on kaupunki Saratovin alueen länsiosassa Venäjällä. Se sijaitsee Donin vesistöön kuuluvan Hopjor-joen rannalla maanteitse noin 300 kilometriä Saratovista länteen. Siellä risteytyvät Rtištševoon, Povorinoon, Tamboviin ja Kamyšinin johtavat rautatiet.


title: Balašov

text: Kaupunki on Balašovin piirin (113 352 as., vuonna 2010) keskus. Tästä kaupungin asukkaiden osuus oli 82 227 henkeä.


title: Balašov

text: Balašovon kylä tunnetaan 1700-luvulta lähtien. Vuonna 1780 siitä tuli Balašovin kaupunki ja Saratovin kuvernementtiin kuuluneen kihlakunnan keskus. Rautatien rakentamisen jälkeen 1800-luvun lopussa kaupunkiin syntyi teollisuutta. Vuosina 1954–1957 se oli Balašovin alueen keskus.


title: Balašov

text: Kaupungin lähellä sijaitsee Balašovin sotilaslentokenttä.


title: Seitivalas

text: Seitivalas eli uurteisvalas ("Balaenoptera borealis") on uurteisvalaiden heimoon kuuluva laji, jota tavataan kaikilla merialueilla. Toisin kuin sukulaisensa sillivalas, se välttelee lahtia ja pysyttelee avoimemmilla merialueilla. Seitivalas vaeltaa kesäksi viileille merialueille ja talveksi subtrooppisille merille.


title: Seitivalas

text: Laji on saanut nimensä seitin mukaan, sillä sitä tavataan Norjan edustalla samaan aikaan kuin suuria seitiparviakin.


title: Seitivalas

text: Lajin hetulat ovat mustat.


title: Seitivalas

text: Seitivalaiden määrä on pienentynyt valaanpyynnin takia viidennekseen määrästä, mitä niitä oli ennen pyynnin aloittamista. Niitä on nykyisin jäljellä noin 54 000 yksilöä.


title: Balabanovo

text: Balabanovo () on kaupunki Kalugan alueen Borovskin piirissä Venäjällä. Se sijaitsee Okan sivujoen Protvan rannalla 76 kilometriä Kalugasta koilliseen ja 90 kilometriä Moskovasta lounaaseen. Asukkaita oli 26 337 henkeä (vuoden 2010 väestönlaskenta).


title: Balabanovo

text: Balabanovon kylä mainitaan ensimmäisen kerran 1600-luvun alussa. Kaupungin läpi kulkee päärata Moskova– Kaluga– Brjansk, mistä voi jatkaa edelleen Homeliin tai Kiovaan. Rautatien valmistuttua 1900-luvun alussa paikkakunnasta tuli asemataajama ja vuonna 1972 kaupunki. Myös Venäjän valtatie M3 kulkee kaupungin kautta.


title: Balabanovo

text: Kaupungin tunnetuin tuotantolaitos on suuri tulitikkutehdas. Balabanovossa toimii myös Stora Enson pakkaustehdas.


title: Baksan

text: Baksan () on kaupunki Kabardi-Balkariassa Venäjällä. Se sijaitsee Terekin vesistöön kuuluvan Baksan-joen varrella 24 kilometriä Naltšikista luoteeseen. Kaupunki on Baksanin piirin keskus, mutta muodostaa erillisen kaupunkipiirinsä. Sen läpi kulkee Donin Rostovin ja Bakun välinen valtatie. Vuonna 2010 kaupungissa oli 38 860 asukasta, koko kaupunkipiirikunnassa 57 088.


title: Baksan

text: Vuonna 1822 paikalle rakennettiin venäläinen linnoitus. 1860-luvulla sen itäpuolelle syntyi Kutšmazukinon kabardikylä ja vuonna 1891 venäläiset ja ukrainalaiset uudisasukkaat perustivat linnoituksen länsipuolelle Baksanin kylän. Vuonna 1965 Baksan sai kaupunkimaisen taajaman statuksen ja vuonna 1967 siitä tuli kaupunki.


title: Baksan

text: Nykyään kaupungissa on mm. elektroniikka- ja elintarviketeollisuutta. Sen lähellä sijaitsee Baksanin vesivoimalaitos. Kaupungissa ovat syntyneet kabardin nykykirjallisuuden perustaja Ali Šogentsukov, kirjailija Adam Šogentsukov, kapellimestari Juri Temirkanov.


title: Bakal

text: Bakal () on kaupunki Tšeljabinskin alueen Satkan piirissä Venäjällä. Se sijaitsee Uralin länsirinteellä 258 kilometriä Tšeljabinskista länteen. Kaupungissa on Ufan ja Tšeljabinskin väliseltä rautatieltä Berdjaušin asemalla haarautuvan sivuradan pääteasema. Asukkaita on 22 000 henkeä (vuonna 2005).


title: Bakal

text: Paikkakunta on syntynyt rautaesiintymän yhteyteen vuonna 1757. Vuonna 1951 siitä tuli kaupunki. Bakal on huomattava raudantuotannon keskus.


title: Monika Zehrt

text: Monika Zehrt (s. 29. syyskuuta 1952 Riesa) on entinen itäsaksalainen pikajuoksija, kaksinkertainen olympiavoittaja Münchenissä 1972.


title: Monika Zehrt

text: Zehrt voitti tyttöjen Euroopan mestaruuden 400 metrin juoksussa vuonna 1970 ajalla 54,00. Seuraavana vuonna Helsingin EM-kisoissa hän ei mahtunut maansa joukkueeseen yksilömatkalla, mutta oli ankkuri voittoisassa maailmanennätyksen 3.29,3 tehneessä viestijoukkueessa. Tämä oli yksi Zehrtin neljästä viestimaailmanennätyksestä.


title: Monika Zehrt

text: Olympiavuonna 1972 vasta 19-vuotias Zehrt rikkoi maailmanennätyksen juostuaan Pariisissa 51,08. Kaksi kuukautta myöhemmin hän voitti olympiakultaa täsmälleen samalla ajalla. Zehrt oli jälleen kultaa maailmanennätysajalla saavuttaneen viestijoukkueen ankkuri.


title: Monika Zehrt

text: Vielä 1973 Zehrt voitti Euroopan cupin, mutta lopetti uransa seuraavana vuonna 21-vuotiaana.


title: Bagrationovsk

text: Bagrationovsk () on kaupunki Kaliningradin alueella Venäjällä. Se sijaitsee Venäjän ja Puolan rajalla 37 kilometriä Kaliningradista etelään. Kaupunki on Bagrationovskin piirin keskus. Vuoden 2010 väestönlaskennan mukaan kaupungissa asui 6 400 ja koko piirissä 32 352 henkeä.


title: Bagrationovsk

text: Kaupunki on perustettu vuonna 1336. Vuoteen 1945 saakka se kuului Saksaan nimellä Preußisch Eylau. Vuonna 1807 sen lähellä tapahtui Eylaun taistelu kenraaliluutnantti Pjotr Bagrationin johtamien venäläisten ja Napoleonin armeijan välillä.


title: Bagrationovsk

text: Neuvostojoukot valtasivat kaupungin helmikuussa 1945. Vuonna 1946 kaupunki nimettiin Bagrationin mukaan Bagrationovskiksi.


title: Bagrationovsk

text: Kaupungissa on elintarvike-, koneenrakennus- ja huonekaluteollisuutta. Noin kaksi kilometriä kaupungin kaakkoispuolella on kansainvälinen rajanylityspiste Venäjää ja Puolaa yhdistävällä maantiellä (Venäjän maantie A195 Kaliningradiin, Puolan maantie 51).


title: Baimak

text: Baimak (, baškiiriksi Баймаҡ) on kaupunki Baškortostanissa Venäjällä. Se sijaitsee Uralin itärinteellä Uraljoen vesistöön kuuluvan Tanalyk-joen yläjuoksulla 489 kilometriä Ufasta etelään. Kaupunki on Baimakin piirin keskus. Asukkaita on 16 900 henkeä (vuonna 2008).


title: Baimak

text: Baimak on syntynyt vuonna 1913 perustetun vaskisulattamon asutuksesta. Kaupunki siitä tuli vuonna 1938. Nykyään kaupungissa on konepaja ja elintarviketeollisuutta.


title: Ray McAnally

text:
Ray McAnally (30. maaliskuuta 1926 Buncrana, Donegalin kreivikunta – 15. kesäkuuta 1989 Wicklown kreivikunta, Irlanti) oli irlantilainen näyttelijä. Hänet tunnetaan muun muassa elokuvista "Linnake" (1986), "A Very Britsh Coup" (1988) ja "Minun elämäni" (1989). Hänet tunnetaan myös minisarjasta "A Perfect Spy" (1987).
McAnally oli naimisissa näyttelijä Ronnie Mastersonin kanssa vuodesta 1951 kuolemaansa asti. Heillä on neljä lasta, kaksi poikaa ja kaksi tytärtä. Ray McAnally kuoli sydänkohtaukseen ollessaan vain 63-vuotias.


title: Kaunotar ja hirviö – Lumottu joulu

text: Kaunotar ja Hirviö – Lumottu joulu ( ja "Beauty and the Beast 2") on Disney Television Animationin vuonna 1997 julkaistu animaatioelokuva. Se on jatkoa vuonna 1991 julkaistulle "Kaunotar ja hirviö"–elokuvalle.


title: Kaunotar ja hirviö – Lumottu joulu

text: Syyskuussa 1997 julkaistiin elokuvan soundtrack. Levyn säveltäjänä toimii Rachel Portman ja sanoittajana Don Black.


title: Kaunotar ja hirviö – Lumottu joulu

text: Walt Disney Studios Home Entertainment uudelleenjulkaisi "Kaunotar ja Hirviö – Lumottu joulu" elokuvan Blu-ray-kokoelmapaketissa 26. lokakuuta 2016.


title: Kaunotar ja hirviö – Lumottu joulu

text: "Kaunotar ja Hirviö – Lumottu joulu" julkaistiin suoraan videolle nopeasti "Jafarin paluun" ja muiden vastaavanlaisesti julkaistujen jatko-osien menestyksen myötä. Lumottu joulu oli Disneyn uuden Disney Television Animation tytäryhtiön ensimmäinen julkaisu.


title: Chlodwig zu Hohenlohe-Schillingsfürst

text: Chlodwig Carl Viktor zu Hohenlohe-Schillingsfürst (31. maaliskuuta 1819 Rotenburg an der Fulda, Hessen – 6. heinäkuuta 1901 Ragaz, Sveitsi), Ratiborin ja Corveyn ruhtinas, oli saksalainen valtiomies. Hän toimi vuosina 1866–1870 Baijerin ministeripresidenttinä ja vuosina 1894–1900 Saksan keisarikunnan valtakunnankanslerina sekä Preussin ministeripresidenttinä.


title: Chlodwig zu Hohenlohe-Schillingsfürst

text: Chlodwig zu Hohenlohe-Schillingsfürst kuului vanhaan frankenilaiseen Hohenlohen aatelissukuun. Hän syntyi toisena ruhtinas Franz-Joseph zu Hohenlohe-Schillingsfürstin (1787–1841) ja tämän puolison, prinsessa Konstanze von Hohenlohe-Langenburgin (1792–1847) viidestä lapsesta. Hänen isänsä oli katolinen ja äiti luterilainen. Ajan oloon hänet kasvatettiin isänsä uskontoon katoliseksi, kun taas perheen tyttäret kasvatettiin luterilaisiksi.


title: Chlodwig zu Hohenlohe-Schillingsfürst

text: Chlodwig zu Hohenlohe-Schillingsfürst opiskeli Ansbachin ja Erfurtin kymnaaseissa ja myöhemmin Göttingenin, Bonnin, Lausannen ja Heidelbergin yliopistoissa. Hän opiskeli oikeustiedettä ja auskultoi vuonna 1841 Koblenzissa.


title: Chlodwig zu Hohenlohe-Schillingsfürst

text: Hohenlohe-Schillingsfürst oli poliittisesti liberaali ja kannatti ajatusta yhdistyneestä Saksasta. Baijerin kuninkaan neuvonantajana hänellä oli poliittisesti vaikutusvaltainen asema ja mahdollisuus vaikuttaa kuninkaaseen. Preussin–Itävallan sodan puhjettua vuonna 1866 Hohenlohe-Schillingsfürst tuki Preussia ja halusi Baijerin solmivan tiiviit yhteydet preussilaisiin. Hänen onnistui vakuuttaa Baijerin kuningas Ludvig II asiasta ja tämä nimitti hänet Baijerin ministeripresidentiksi sodan syttymisvuonna. Baijerin ministeripresidenttinä Hohenlohe-Schillingsfürst ajoi liittoa eteläsaksalaisten valtioiden välille esikuvanaan Bismarckin luoma Pohjois-Saksan liitto. Myöhemmin, Saksan yhdistyttyä Hohenlohe-Schillingsfürstin toivomalla tavalla, Hohenlohe-Schillingsfürst nimitettiin varapuhemieheksi vastaperustetuilla Saksan valtiopäivillä.


title: Chlodwig zu Hohenlohe-Schillingsfürst

text: Vuonna 1873 Bismarck nimitti Hohenlohe-Schillingsfürstin Saksan suurlähettilääksi Pariisiin. Hän pysyi virassa vuoteen 1878 asti. Vuonna 1885 hänestä tuli Elsass-Lothringenin kuvernööri ja hän jatkoi kuvernöörinä vuoteen 1894 asti. Vuonna 1894 Saksan keisari Vilhelm II nimitti Hohenlohe-Schillingsfürstin Saksan valtakunnankansleriksi. Hän erosi valtakunnankanslerin virasta terveyssyihin vedoten vuonna 1900.


title: Lutherin kirkko (Turku)

text: Lutherin kirkko on Turun keskustassa sijaitseva Suomen luterilaisen evankeliumiyhdistyksen (SLEY) Turun osaston kokoontumistila. Se sijaitsee osoitteessa Puutarhakatu 8 a. Kirkon ovat suunnitelleet Tauno Salo ja Olavi Heikkilä, ja sen vihki käyttöön arkkipiispa Martti Simojoki 10. huhtikuuta 1967. Kirkon tiloissa sijaitsee myös SLEY:n Varsinais-Suomen piirin toimisto.


title: Lutherin kirkko (Turku)

text: Kirkkosali on 345-paikkainen. Yhteensä kirkkoon mahtuu 560 henkilöä.


title: Lutherin kirkko (Turku)

text: Kirkossa järjestetään viikoittain muun muassa jumalanpalveluksia ja nuorteniltoja. Jumalanpalveluksiin osallistuu keskimäärin 200 henkeä joka sunnuntai.


title: Lutherin kirkko (Turku)

text: Vuoden 1988 Maata näkyvissä -festarit järjestettiin Lutherin kirkossa.


title: Lutherin kirkko (Turku)

text: Samassa korttelissa Lutherin kirkon kaakkoispuolella sijaitsee Turun Betel-kirkko. Niitä yhdistää Puutarhakadulta Yliopistonkadulle johtava kävelytie.


title: Lutherin kirkko

text: Lutherin kirkko voi olla:


title: Ammunta kesäolympialaisissa 1988 – miesten 10 metrin ilmakivääri

text: Miesten 10 m ilmakivääri ammuttiin 20. syyskuuta. Kilpailun voitti Jugoslavian Goran Maksimović tuloksella 695.6 (594+101.6).


text: Peruskilpailun jälkeen kilpailua johti Goran Maksimović, toisena Nicolas Berthelot ja kolmantena oli Johann Riederer. Finaalin lähdettäessä asetelmat olivat tasaiset, koska kaikki finalistit olivat neljän pisteen sisällä. Finaalissa kolmen kärjen asetelma pysyi muuttumattomana, joten kultaa otti Maksimović, hopeaa Berthelot ja pronssia Riederer.


text: Kilpailussa Suomea edustivat Juha Hirvi ja Tapio Säynevirta. Säynevirta oli lajin yksi voittaja suosikeista, koska hän oli ampunut kesäkuussa lajin finaalin maailmanennätyksen. Juha Hirvi oli lopulta jaetulla 17. sijalla tuloksella 587 ja Säynevirta 25. tuloksella 585.


title: Valaanrasva

text: Valaanrasva eli traani on useista valaslajeista, mutta erityisesti silovalaista ja grönlanninvalaista saatu rasva, jota käytettiin runsaasti ennen öljyntuotannon alkua öljylampuissa. Traaniksi sanotaan myös muista vesinisäkkäistä kuten hylkeistä saatua rasvaa. Valaanrasva on huonelämmössä juoksevaa. Kemiallisesti valaanrasva on nestemäinen vaha. Taloudellisesti arvokkainta valaanrasvaa on ollut kaskelottien päästä saatu rasva eli spermaseetti. Lamppujen lisäksi valaanrasvaa on käytetty kosmetiikkatuotannossa, margariinien ja maalien valmistuksessa. Valaanrasvan käyttö päättyi lopullisesti valaiden pyyntikieltoon 1986.


title: Lakka (pintakäsittelyaine)

text: Lakka on yleisnimitys pintakäsittelyssä käytetyille kuultavan pinnoitteen tuottaville kemikaaleille. Nimi on peräisin italian sanasta "lacca", joka puolestaan on peräisin Aasiasta, ilmeisesti paalin kielen sanasta "lākhā", jonka taustalla ollut muinaisintian sana on merkinnyt punaiseksi värjäytymistä. Punertavaa "lacca" (tunnetaan myös nimellä sellakka) -väriainetta ja hartsia alettiin tuoda löytöretkien jälkeen Intiasta Eurooppaan ja sitä käytettiin muun muassa huonekalujen pinnoitukseen pulituuri-nimisenä liuoksena.


title: Lakka (pintakäsittelyaine)

text: Nykyisin käytetään pääasiassa synteettisiä lakkoja. Lakat voivat olla joko öljyohenteisia, kuten alkydilakat tai vesiohenteisia, kuten lateksipohjaiset lakat.


title: Nothing Remains the Same

text: Nothing Remains the Same on Painin kolmas studioalbumi, joka julkaistiin 15. heinäkuuta 2002.


title: Leijapoika

text: Leijapoika () on Khaled Hosseinin esikoisromaani vuodelta 2003. Kirjasta tehtiin samanniminen elokuva vuonna 2007. Kirja on käännetty 34 kielelle ja myynyt yli kahdeksan miljoonaa kappaletta. Suomeksi se ilmestyi vuonna 2004 Erkki Jukaraisen kääntämänä ja Otavan kustantamana.


title: Leijapoika

text: "Leijapoika" on eeppinen tarina isistä ja pojista, ystävyydestä ja petturuudesta. Se on ensimmäinen länsimaissa mittavaa suosiota saanut afganistanilaissyntyisen kirjailijan teos. Kirja antaa lukijalle värikkään kuvan Afganistanin kulttuurista, perinteistä ja elämästä niin Afghanistanissa kuin maahanmuuttajina Yhdysvalloissa. Vaikka Hosseinin kuvauksessa sotaa edeltävästä ajasta Afganistanissa on tiettyä nostalgiaa, hän ei kuitenkaan peittele silloisenkaan yhteiskunnan epäkohtia: rotuvihaa, luokkaeroja, nepotismia ynnä muuta. Hänen kuvauksensa Talibanin ajasta, josta monet länsimaiset lukijat ovat saaneet tietoja ainoastaan joukkotiedotusvälineistä, on inhimillisesti järkyttävä ja koskettava, sillä se on esitetty yksilön näkökulmasta.


title: Leijapoika

text: Leijapoika kertoo Amirista ja Hassanista, kahdesta afganistanilaisesta pikkupojasta 1970-luvun alkupuolen Kabulissa. Pojat ovat parhaat ystävykset, vaikka heidän välillään on suuri ero. Amir on rikkaan ja vaikutusvaltaisen isänsä ainoa poika, Hassan taas palvelijan poika ja vähemmistökansalainen, mongolien jälkeläisiin kuuluva hazara ja šiiauskoinen muslimi, kun taas valtaväestö on pataaneja ja sunnalaisia. Ystävyys ei ole tasaveroinen, vaan siinä on isännän ja palvelijan välinen arvoasetelma. Erään kerran leijoja lennättäessään Hassan saa kimppuunsa vihamiehensä Assefin, joka inhoaa erityisesti hazaroita. Amir näkee väkivallanteon, mutta ei uskalla auttaa ystäväänsä.


title: Leijapoika

text: Neuvostomiehitys, sotaherrojen aika ja lopulta Taliban tuhoavat 1970-luvun rauhallisen ja vauraan Kabulin. Amir pakenee isänsä kanssa Yhdysvaltoihin ja yrittää unohtaa entisen kotimaansa. Hän avioituu ja ryhtyy kirjailijaksi. Menneisyys ei kuitenkaan jätä Amiria rauhaan. Syyllisyys painaa häntä ja lopulta hänelle tarjoutuu tilaisuus korjata virheitään. Vielä kerran tulee kutsu takaisin talibanien hallitsemaan Afganistaniin hyvittämään kauan sitten tehty teko tai pikemminkin tekemättä jättäminen.


title: Pravoje delo

text: Pravoje delo (, Oikea asia/aate) on 16. marraskuuta 2008 Moskovassa perustettu oikeistolainen venäläinen puolue. Se muodostui Oikeistovoimien liitto, Venäjän demokraattinen puolue ja Kansalaisvoima -puolueiden yhdistyessä.


title: Pravoje delo

text: Puolueen johtoon tulivat sen perustamiskokouksessa Georgi Bovt, Leonid Gozman ja Boris Titov.


title: Pravoje delo

text: Kun puolue perustettiin, ainakin länsimaissa sitä kommentoitiin uutena Kremlin tukipuolueena, ei aitona oppositiona.


title: Pravoje delo

text: Puolue ajaa liberaalia markkinataloutta, demokratiaa ja keskiluokan etuja.


title: Pravoje delo

text: Puolue on lähempänä Medvedeviä kuin Putinia. Vaikka puoluetta pidetään monesti Kremlin politiikan myötäilijänä, sen jäsenet ovat antaneet oppositiohenkisiä lausuntoja. Pravoje Delo -puolueen painoarvo kasvoi ja puolueen linja näytti muuttuvan liberaalimmaksi, kun suurliikemies Mihail Prohorov valittiin puolueen johtoon. Tämä herätti ristiriitaisia arvailuja siitä, mikä "uuden oikeiston" merkitys Venäjän politiikassa olisi. Toisten mielestä kyse oli muutosvoimasta, toisten mielestä Medvedev-Putin -linjan tukemisesta.


title: Pravoje delo

text: Venäjän 3. rikkain mies, oligarkki Mihail Prohorov valittiin johtamaan puoluetta 25. kesäkuuta 2011. Prohorov arvosteli puheessaan keskitettyä hallintotapaa jota vertasi keisarikuntaan. "Uutta oikeistoa" edustanut Prohorov ehdotti Moskovan ja Pietarin aluejohtajien valitsemista vaaleilla, ja vaalien lisäämistä myös muissa hallintoportaissa, ja Prohorov puhui myös monopolien murtamisesta. Hän myös sanoi että suunnittelee kieltäytyvänsä puolueen perinteisestä ideologiasta. Prohorov sanoi myös haluavansa edistää nimenomaan pienyritystoimintaa ja ratkaista Venäjän sosiaalisia ongelmia. Prohorov tavoitteli 2. suurimman puolueen asemaa parlamenttivaaleissa ja lopulta suurimman. Yleensä ajateltiin suurkaupunkien väestön äänestävän monesti Prohorovia. Toisaalta Prohorovin kytkeytyminen suurpääomaan ja keskiluokkaan antoi viestiä, etteivät köyhemmät Prohorovin johtamaa puoluetta äänestäisi. Tavallista köyhää kansaa olivat ärsyttäneet Prohoroviin liitetyt puheet eläkeiän nostamisesta ja 60-tuntisesta työviikosta. Prohorovin mahdollisuuksia vaaleissa epäiltiin myös, koska hänen puolueellaan ei ollut yhtään paikkaa Venäjän duumassa.


title: Pravoje delo

text: Prohorov sanoutui irti oppositiosta, ja hänen uskottiin loppujen lopuksi ajattelevan ja toimivan suunnilleen Medvedevin tavoin jos pääsisi päättämään asioista. Todellisena Venäjän oppositiona pidettyjen pienryhmien johtajat, muu muassa Nemtsov, antoivat lausuntoja, joiden mukaan Prohorovin tulo mukaan vaalitaistoon oli pelkkä aitoa oppositiota vastaan suunnattu temppu. Toisaalta eräs hallinnon puolella ollut oligarkki sanoi, että Prohorovin välimatka oppositioon oli hämäystä. Monet uskoivat, ettei Prohorovin mukaantulo Venäjän politiikkaan aiheuttaisi siinä suuria muutoksia, vaan Putin-Medvedevin tandemin linja jatkuisi.


title: Pravoje delo

text: Prohorov ilmoitti eroavansa puolueesta syyskuussa 2011, kun puolueessa oli noussut kapina häntä vastaan. Prohorov syytti kapinasta Medvedeviä ja sanoi puoluetta Kremlin sätkynukeksi. Prohorov ilmoitti aikovansa perustaa oman ryhmittymänsä. Venäjän keskusvaalilautakunta ilmoitti, ettei uusia poliittisia puolueita oteta enää vaaleihin.


title: Etelänkrilli

text: Etelänkrilli ("Euphausia superba") on äyriäinen, joka elää suurina parvina Etelämannerta ympäröivissä merissä. Se on eteläisten merialueiden ekosysteemien avainlaji.


title: Etelänkrilli

text: Etelänkrilli kasvaa noin kuusi senttiä pitkäksi, ja painaa noin kaksi grammaa. Se on läpikuultava, ja selkäpuoleltaan ruskean sävyinen. Silmät ovat pyöreät, koirailla suuremmat kuin naarailla. Yhteensulautunutta päätä ja keskiruumiista peittää selkäkilpi; niitä seuraa lihaksikas 6-jaokkeinen takaruumis. Tuntosarvet ovat suhteellisen lyhyet. Maailman etelänkrillien yhteenlaskettu massa on luultavasti suurempi kuin minkään muun eläinlajin. 1980-luvulla sen laskettiin olevan noin 500 miljoonaa tonnia, mutta määrä on vähentynyt siitä ainakin joillakin alueilla.


title: Etelänkrilli

text: Etelänkrilliä tavataan vyöhykkeellä, joka kiertää Etelämantereen ympäri polaaririntaman sisäpuolella jonkin matkaa irti rantaviivasta. Krilliparvet eivät ole jakautuneet tasaisesti tälle vyöhykkeelle, vaan suosivat tiettyjä paikkoja, jotka johtuvat joko ravinnoksi kelpaavan kasviplanktonin ja petoeläinten liikkeistä tai virtauksista ja pohjan muodoista. Krilliparvet liikkuvat, tiivistyvät ja hajaantuvat eri vuoden- ja vuorokaudenaikoina.


title: Etelänkrilli

text: Etelänkrillit laskevat munansa veteen alkukesästä: tammi-helmikuussa. Kukin naaras laskee tuhansia munia päällimmäisessä sadan metrin vesikerroksessa. Munat vajoavat kymmenen päivän ajan, ja toukat kuoriutuvat jopa kahden kilometrin syvyydessä. Ne kehittyvät toukkavaiheiden kautta aikuiseksi, ja osa saavuttaa sukukypsyyden kaksivuotiaina, osa vasta kolmantena vuonna. Toisin kuin monet sukulaisensa, etelänkrillit jatkavat kuoren vaihtamista säännöllisesti läpi elämänsä. Kun ravintoa on runsaasti, ne kasvavat nopeasti, ja voivat vaihtaa kuorta jopa 2-4 viikon välein. Kun ravinnosta on pulaa, laji jatkaa kuorenvaihtoa mutta muuttuu pienemmäksi. Lajin on aiemmin arveltu elävän kaksivuotiaaksi, mutta on tutkimustuloksia, jotka viittaavat etelänkrillien elävän jopa yksitoistavuotiaiksi.


title: Theano (mytologia)

text: Theano () oli kreikkalaisessa mytologiassa Pallas Athenen papitar Troijassa. Hän oli traakialaisen kuninkaan Kisseuksen tytär ja Antenorin, jonka sai lukuisia lapsia, puoliso. Ennen Troijan sotaa hänen perhekuntansa oli ottanut Menelaoksen ja Odysseuksen vastaan ja kehottanut luovuttamaan Helenan rauhan nimessa takaisin kreikkalaisille. Tämän vuoksi kreikkalaiset säästivät heidät kaupungin kukistuttua. Myöhemmän tradition mukaan Theanoa ja Antenoria pidettiin pettureina, jotka pettivät Troijan ja luovuttivat palladionin, kaupunkia suojelleen Athenen veistoksen, kreikkalaisille.


title: Pain (albumi)

text: Pain on industrial metal -yhtye Painin ensimmäinen albumi. Se julkaistiin vuonna 1996.


title: Rebirth (Painin albumi)

text: Rebirth on Painin toinen studioalbumi, joka julkaistiin 1. joulukuuta 1999.


title: Psalms of Extinction

text: Psalms of Extinction on Painin viides studioalbumi, joka julkaistiin vuonna 2007.


title: Psalms of Extinction

text: Albumi nousi Suomen virallisen listan sijalle 21.


title: Selluloidi

text: Selluloidi on selluloosasta nitraamalla valmistetun polymeerimateriaali nitroselluloosan ja kamferin yhdiste, joka on yksi ensimmäisistä kaupallisista muoveista. Kamferin tehtävä yhdisteessä on toimia muovin pehmentimenä, jonka määrää säätämällä saavutetaan materiaalille haluttu notkeus ja muovattavuus.


title: Selluloidi

text: Lontoon kansainvälisessä näyttelyssä 1862 Alexander Parkes esitteli pikkuesineiden kuten nappien ja kampojen avulla selloosapohjaisen parkesiiniksi (engl. parkesine) ristityn muovinsa, jonka tarkoitus oli korvata norsunluuta. Parkes ei kuitenkaan kyennyt kehittämään muovinsa tuotantoa teolliseksi. Parkesiini alkoi myös vanhetessaan halkeilla. Amerikkalainen John Wesley Hyatt käytti toista liotinta selluloosapohjaisessa selluloidiksi kutsutussa muovissaan, joka esiteltiin 1863. Hyattin selluloidi oli kestävämpää ja lisäksi hän pystyi käynnistämään teollisen tuotannon.


title: Selluloidi

text: Parkesin 1866 perustama tehdas meni nurin jo parissa vuodessa, mutta vuonna 1877 perustettu British Xylonite Company, joka käytti raaka-aineenaan parkesiinia, kasvoi nopeasti melko suureksi yritykseksi. Samoihin aikoihin Yhdysvalloissa norsunluisten biljardipallojen valmistaja Phelan & Collander tarjosi kymmenen tuhannen dollarin rahapalkintoa sille, joka valmistaisi parhaan synteettisen biljardipallon. Kirjanpainaja John Wesley Hyatt kehitti 1869 menetelmän, jolla biljardipalloja kyettiin valmistamaan selluloidista.


title: Selluloidi

text: Historiallisesti selluloidin tärkein käyttökohde on ollut elo- ja valokuvauksessa. Selluloidi oli notkeutensa, kirkkautensa ja kestävyytensä ansiosta erinomaista filmin pohjamateriaalia. Toisaalta se oli hyvin tulenarkaa ainetta, jossa syntyy räjähdykseen johtava ketjureaktio jo 150 °C:n lämpötilassa. Kun elokuvaprojektorin valonlähteenä käytettiin sähköistä valokaarta, yhdistelmä oli erittäin palovaarallinen. Vasta 1950-luvulla selluloidi korvattiin huonosti palavalla asetaattifilmillä.


title: Selluloidi

text: Selluloidia käytetään myös joissakin lakoissa ja tekosilkissä (nitraattisilkki). Myös plektroja valmistetaan selluloidista. Lisäksi pöytätennispallot ovat selluloidia.


title: Selluloidi

text: Selluloidia käytetään vielä tänäkin päivänä soitinrakennuksessa, etenkin harmonikan valmistuksessa. Selluloidi soveltuu soittimien rakentamiseen, sillä se on helposti muovattavaa, erittäin kestävää ja yhdessä puukomposiittirakenteena kaunissointinen materiaali, joka ei tuki soittimen puurungon huokosia. Lisäksi selluloidipinnan vauriot voidaan korjata vaihtamalla vaurioitunut alue.


title: Selluloidi

text: Soitinrakennuksessa paksuja selluloidilevyjä keitetään vesihauteessa, jolloin ne notkistuvat nahkamaisiksi ja voidaan muotoilla muottien päälle haluttuun muotoon. Osien kutistuminen ja mahdollinen halkeilu tapahtuu kolmen kuukauden kuluessa, ja vasta sen jälkeen osat voidaan kasata.


title: Selluloidi

text: Selluloidilla päällystetyn soittimen tunnistaa helposti selluloidille ominaisesta helmiäismäisestä loimukuvioinnista. Selluloidia on saatavana myös yksivärisenä, kuten mustissa harmonikoissa on käytetty. Selluloidilevyjä valmistavia yrityksiä on jäljellä enää kaksi Kiinassa. Useat länsimaiset tehtaat lopettivat aikoinaan tuotantonsa mm. tehdasräjähdysten takia. Selluloidin valmistaminen on nitrausprosessin räjähdysherkkyyden vuoksi riskialtista.


title: Raymond James Boland

text: Raymond James Boland (8. helmikuuta 1932 Tipperary – 27. helmikuuta 2014 Cork) oli irlantilaissyntyinen, Yhdysvalloissa uransa luonut kirkonmies. Hän sai katolisen vihkimyksensä papiksi 16. kesäkuuta 1957 ja piispaksi 25. maaliskuuta 1988. Hän toimi Birminghamin piispana vuosina 1988–1993 ja Kansas City-Saint Josephin piispana vuosina 1993–2005.


title: Oscar Hugh Lipscomb

text: Oscar Hugh Lipscomb (s. 21. syyskuuta 1931) on yhdysvaltalainen kirkonmies. Hän sai katolisen vihkimyksensä papiksi 15. heinäkuuta 1956 ja piispaksi 16. marraskuuta 1980. Hän toimi Mobilen arkkipiispana Alabaman osavaltiossa vuodesta 1980 vetäytymiseensä 2008, jolloin häntä seurasi Thomas John Rodi.


title: Exmoor

text: Exmoor on kansallispuistoksi rauhoitettu nummialue Länsi-Englannissa. Kansallispuistosta 71 % on Somersetin kreivikunnassa, loput Devonin puolella. Kansallispuistoon kuuluu 55 km rannikkoa ja 692 km2 avointa nummea. Kuten muissakin Britannian kansallispuistoissa, Exmorissakin asuu paikallisia asukkaita useissa kylissä, joista suurimpia ovat Porlock, Dulverton, Lynton ja Lynmouth. Puiston asukkailla on yli puoli miljoonaa lammasta, jotka laiduntavat nummella ja pitävät maiseman perinteisenä. Kaikkiaan puistossa on noin 600 maatilaa.


title: Exmoor

text: Exmoor oli yksi Britannian ensimmäisistä kansallispuistoista. Se perustettiin vuonna 1954. Se oli aikaisemmin ollut kuninkaallinen metsästysalue. Puisto ja nummialue ovat saaneet nimensä alueen halki virtaavan Exe-joen mukaan.


title: Exmoor

text: Puiston alueella on muinaisia hautakumpuja, jäänteitä roomalaisista linnoituksista ja keskiaikaisia kyliä.


title: Suspended Animation (John Petruccin albumi)

text: Suspended Animation on kitaristi John Petruccin ensimmäinen sooloalbumi, joka on julkaistu 1. maaliskuuta 2005. Se on täysin instrumentaali.


text: "Jaws of Life" on alun perin tunnettu nimellä I.B.S. (Irritable Bowel Syndrome).


text: Kaikki kappaleet ovat John Petruccin tekemiä.


title: RepRap

text: RepRap on projekti, jonka tavoitteena on luoda 3D-tulostin, joka kykenee tulostamaan suurimman osan omista osistaan. Kaikki projektin tuottama sisältö julkaistaan avoimen lähdekoodin lisenssin alaisuudessa.


title: RepRap

text: Reprap-projekti on julkaissut kaksi 3D-tulostinta. Ensimmäinen tulostin "Darwin" julkaistiin maaliskuussa 2007 ja toinen tulostin "Mendel" vuoden 2009 lokakuussa. Reprap-laitteet nimetään kuuluisien biologien mukaan, koska "projektin ydin on kopioituminen ja evoluutio".


title: RepRap

text: Laitteen kopioitumiskyvyn johdosta projektin alkuunpanijat visioivat mahdollisuudesta levittää Reprap-laitteita ihmisille ja yhteisöille pienin kustannuksin ja näin tehdä mahdolliseksi monimutkaisten tuotteiden luominen ja valmistus ilman kallista teollisuusinfrastruktuuria.


title: Luettelo Suomen evankelis-luterilaisen kirkon kirkolliskokousedustajista

text: Tämä on luettelo Suomen evankelis-luterilaisen kirkon kirkolliskokouksen edustajista.


text: Hiippakunnissa valittuja edustajia on 96. Heistä 32 on pappeja ja 64 maallikkoja. Oheen on lueteltu kaikki valitut edustajat, suluissa ovat heidän edustamansa hiippakunnat (Turun tapauksessa arkkihiippakunta).Lisäksi kirkolliskokoukseen kuuluvat kenttäpiispa (Pekka Särkiö) ja kaikkien hiippakuntien piispat:Sen edustajia ovat myös valtioneuvoston määräämä edustaja ja saamelaiskäräjien valitsema saamelaisten edustaja (Jouni Ilmari Jomppanen).


text:
Hiippakunnissa valittuja edustajia on 96. Heistä 32 on pappeja ja 64 maallikkoja. Oheen on lueteltu kaikki valitut edustajat hiippakunnittain.
Lisäksi kirkolliskokoukseen kuuluvat arkkipiispa (Kari Mäkinen) ja kenttäpiispa (Pekka Särkiö) ja kaikkien hiippakuntien piispat:


title: LCR-mittari

text: LCR-mittari on komponenttien ja piirien impedanssia eli vaihtovirtavastusta mittaava laite. Valitusta mittaustaajuudesta ja impedanssista mittari voi laskea komponentin induktanssin, kapasitanssin tai resistanssin. Useat kehittyneemmät LCR-mittarit ilmoittavat myös mitattavat kelan tai kondensaattorin häviöt (häviökerroin).


title: LCR-mittari

text: LC-mittari on induktanssia ja kapasitanssia mittaava laite, jolla ei yleensä pysty mittaamaan kelan tai kondensaattorin häviöitä.


title: Projekti 629

text: Projekti 629 (NATO-koodinimi: Golf) oli Neuvostoliiton laivaston 1950-luvun lopun dieselkäyttöisten ballistisin ohjuksin varustettu sukellusveneluokka.


title: Projekti 629

text: Luokan suunnittelu aloitettiin 1950-luvun puolivälissä pian sen jälkeen kun Projekti 611:n (Zulu) veneeseen oli sijoitettu menestyksekkäästi R-11FM Scud -ohjus, joka pystyi kuljettamaan ydinkärjen. Ohjuksen kantomatka oli ydinkärjellä varustettuna noin 150 km.


title: Projekti 629

text: Suunnittelutoimisto oli OKB-16, joka suunnittelu myös D-2-laukaisujärjestelmän, joka oli tarkoitus sijoittaa veneeseen. Vene itse perustui Projekti 641:een (Foxtrot). Sukellusveneeseen sijoitettiin kolme ohjusta siiloihin tornin taakse. Ohjukset voitiin laukaista vain pinnalta, mutta veneen liikkuessa. Laukaisun valmistelu kesti noin tunnin, mutta se voitiin tehdä veden alla, jonka jälkeen kolme ohjusta voitiin laukaista pinnalta 12 minuutissa. Lisäksi veneissä oli kuusi 533 mm torpedoputkea.


title: Projekti 629

text: Kolmen veneen jälkeen ohjukseksi tuli uudempi nestepolttoaineinen yksivaiheinen R-13 (SS-N-4 Sark), jonka kantama oli 600 km.


title: Projekti 629

text: Veneitä rakennettiin 23, 16 Severodvinskissa ja seitsemän Komsomolsk-na-Amuressa tehtaalla №199. Ensimmäiset otettiin käyttöön 1958 ja viimeiset 1962. Suunnitelmat myytiin myös Kiinan kansantasavaltaan 1959, mutta Neuvostoliiton ja Kiinan välirikon jälkeen neuvostoliittolaiset lähtivät Kiinasta elokuussa 1960.


title: Projekti 629

text: Neljätoista venettä uudistettiin (629A, Golf II) 1966–1972 varustamalla ne R-21-ohjuksin (SS-N-5 Serb), jonka kantomatka oli 1400 km. Neljä uudistettiin komento- ja viestialuksiksi 629R. Yksittäisiä veneitä varustettiin ohjuksilla R-29 (SS-N-8) (Projekti 601), R-27K (SS-NX-13) (Projekti 605) ja R-39 (Projekti 619).


title: Projekti 629

text: Maalis–huhtikuussa 1968 "K-129" upposi Tyynellämerellä 1390 km Oahusta noin 5 kilometrin syvyyteen. Yhdysvaltain SOSUS-kuuntelujärjestelmä havaitsi veneen uppoamisen. Yhdysvaltain CIA nosti heinäkuussa 1974 Projekti Azorian -nimisessä operaatiossaan uponneen aluksen 38 jalkaa pitkän keulaosaston käyttämällä erikoisvalmisteista "USNS Glomar Explorer" -alusta. Keulaosastosta löytyi kahdeksan merisotilaan ruumiit sekä kaksi ydintorpedoa.


title: SRJTNT vol. 1

text: SRJTNT vol. 1 on Julma-Henri & Syrjäytyneiden -nimellä julkaistu mixtape. Se julkaistiin 15. joulukuuta 2008. Mixtape sisältää Julma-Henrin biisien lisäksi mm. Adebizin & Konnan sekä Haittavaikutuksen kappaleita.


title: SRJTNT vol. 1

text: "SRJTNT vol. 1" sisältää Julma-Henrin & Syrjäytyneiden vanhojen julkaisemattomien kappaleiden lisäksi eri artistien Internet-sivustoilla tai muualla julkaistuja kappaleita. Levyn teemoja ovat Julma-Henrin tapaisesti henkinen kasvu, toipuminen ja toivon löytäminen. Levyllä on Kim ”Casio” Rantalan, Sekasin, DJ Polarsoulin, Konnan, Vilunki 3000:n ja suurimmaksi osaksi Panama Rayon tuotantoa. Levy on myyty loppuun.Levyn sisältämä ”Porthanink.” (lyhennetty Porthaninkatu) on Panama Rayon remix-versio Al-Qaida Finlandissa olevasta ”010706” -kappaleesta.


title: SRJTNT vol. 1

text: ”Pohjalla” on lyhennetty versio Asan "Foetida-Pro Promolla" olevasta saman nimisestä kappaleesta ja ”Kill for Peace” -kappale on taas lyhennetty versio Asan "Via Karelia" -albumilla olevasta ”Rauhan murhaajat” -kappaleesta.


title: SRJTNT vol. 1

text: Kappaleen ”8” biitti on otettu suoraan Young Jeezyn kappaleesta ”Put On” -kappaleesta (mukana Kanye West).


title: SRJTNT vol. 1

text: ”Minä rakastan sinua” on samplattu Coheed and Cambria -yhtyeen ”The Ring in Return” -kappaleesta.


title: SRJTNT vol. 1

text: ”Huonoa seuraa” on julkaistu Adebizin & Konnan "Korvia myöten EP:llä" vuonna 2008.


title: SRJTNT vol. 1

text: ”Oulu-Hellsinki” on ollut Serefest-tapahtuman internetsivuilla 2007 ja ”Voima” on julkaistu 2008 DJ Polarsoulin "World Bump" -mixtapella.


title: SRJTNT vol. 1

text: Kappaleessa ”Lintumies” on samplattu The Chordettes -yhtyeen ”Mr. Sandman” -kappaletta.


title: Kaava (täsmennyssivu)

text: Kaava voi tarkoittaa seuraavaa:


title: Ruandan puolustusvoimat

text: Ruandan puolustusvoimat (, ransk. lyh. FRD, engl. lyh. RDF) on Ruandan kansallinen armeija, joka koostuu lähinnä Ruandan isänmaallisen rintaman entisistä joukoista. Koostumukseltaan se jakautuu armeijaan ja puolisotilaalliseen santarmistoon. Tutseihin profiloitunut Ruandan puolustusvoimat ovat hutuista koostuneen Ruandan asevoimien seuraaja. Ruandan armeija on perustettu vuonna 1962, mutta nykyisessä muodossaan se on toiminut vuodesta 1994.


title: Ruandan puolustusvoimat

text: RPF:n vallattua Ruandan ja pysäytettyä maassa käynnissä olleen tutseihin kohdistuneet kansanmurhan, liikkeen poliittiinen ja sotilaallinen siipi erotettiin toisistaan. Poliittisesta siivestä muodoistui RPF:n nimeä kantava poliittinen puolue, kun taas sotilaallisesta siivestä muodostettiin uusi kahteen asevoimahaara jakautuva itsenäinen kansallinen armeija.


title: Ruandan puolustusvoimat

text: Moni Ruandan asevoimien entinen sotilas on liittynyt tähän uuteen kansalliseen armeijaan vuodesta 1994 lähtien. Maanpuolustus nielee ison osan köyhän valtion budjetista, mikä taas johtuu turvallisuusongelmista ja epävakaista oloista sen Kongon demokraattisen tasavallan, Burundin ja Ugandan vastaisilla rajoilla. FRD on hyökännyt Kongon itäosiin vuosina 1996 ja 1998 sekä osallistunut alueen sisällissotaan yhtenä osapuolena. Ruandan hallituksen mukaan Kongon itäosat muodostavat sen selustassa huomattavan turvallisuusongelman, koska alueelle hutujen vuoden 1994 tappion jälkeen pakeni paljon hutujen sotilasjoukkoja, kuten Interahamwen miliisejä. Nämä hutujoukot operoivatkin silloisesta Zairesta Ruandan uutta hallitusta vastaan. Toisaalta Ruandan hallituksen on arveltu käyttävän hutujen muodostamaa turvallisuusuhkaa vain tekosyynä saadakseen haltuunsa Kongon mineraalirikkaat itäosat.


title: Ruandan puolustusvoimat

text: Sen sijaan hutuenemmistöisen Burundin kanssa ongelmia on ollut jo vuosikymmeniä, kun taas Uganda on tutsien entinen liittolainen, josta RPF operoi vuosina 1990–1994 Ruandan hallitusta vastaan. Ruanda ja Uganda yhdessä tukivat vuonna 1997 Zairen kapinallisia, jotka syrjäyttivät Zairen johtajan Mobuto Se Sekon, mutta vuonna 2001 Uganda julisti Ruandan vihamieliseksi maaksi ja maiden välille syttyi konflikti.


title: Ruandan puolustusvoimat

text: Ruandan asevoimat () (FAR) oli maan armeijan nimi heinäkuuhun 1994 asti, jolloin Ruandan kansanmurha päättyi ja RPF syrjäytti maan hutuhallituksen. Monia FAR:in upseereita ja muita sotilaita, kuten kansanmurhana aikana asevoimien komentajana toiminut eversti Théoneste Bagosora, on haastettu Kansainväliseen rikostuomioistuimeen kansanmurhasta. Lisäksi muita RAF:n korkeita johtajia on epäilty osallisuudesta presidentti Juvénal Habyarimanan salamurhaan, joka oli alkukipinä kansanmurhalle. Virallisesti Ruandan asevoimat vastasivat kansanmurhan aikana vain Ruandan valtioalueen puolustamisesta Ruandan isänmaallista rintamaa vastaan, mutta sen joukot osallistuivat suorasti tai epäsuorasti kansanmurhan toteuttamiseen.


title: Ruandan puolustusvoimat

text: FAR:in sotilaita pakeni yhdessä Ruandan hallinnon kanssa Zairen (nyk. Kongon demokraattinen tasavalta) itäosiin RPF:n voitettua Ruandan sisällissodan. Zairessa entiset FAR:in sotilaat muodostivat uuden armeijan nimeltä RDR ()). RDR toimi vuosina 1995–1996 ja nykyään sen seuraajana toimii vuodesta 2000 lähtien operoinut Ruandan vapautuksen demokraattiset joukot (), jonka joukot koostuvat 8000–10 000 sissistä. Pohjois-Kivussa toimiva FLDR on alueen suurin huturyhmä.


title: Ruandan puolustusvoimat

text: Ruandan puolustusvoimat on keskeinen epävakautta ylläpitävä tekijä Kongossa.


title: Ruandan puolustusvoimat

text: Ruandan puolustusvoimat hyökkäsivät lokakuussa 1996 Zairen itäosiin osana kapinallisjohtaja Laurent-Désiré Kabilan johtamaa liittoumaa. Näin syttyi Ensimmäinen Kongon sota. Vuotta aiemmin Zairen itäosissa hutujoukot olivat yhdessä Zairen asevoimien kanssa alkaneet puhdistaa aluetta tutseista. Hutut hyökkäilivät alueen pakolaisleireistä uuden Ruandan joukkoja vastaan ja jatkoivat vuoden 1994 sotaa Zairesta käsin. Ruandan puolustusvoimat pyrki vuoden 1996 operaatiollaan kukistamaan hutupakolaisten vastarinnan, hajottamaan pakolaisleirit ja pakottamaan niiden asukkaat palaamaan Ruandaan. Seuraavana vuonna Kabilan kapinalliset kukistivat Mobuto Se Sekon ja muuttivat maan nimeksi Kongon demokraattinen tasavalta. Heinäkuussa Kabila määräsi Ruandaa ja Ugandaa vetämään pois joukkonsa maasta. Ruandan armeija ei suostunut vetäytymään, vaan nousi vastarintaan 2. elokuuta 1998. Pian maahan alkoi saapua Ruandan ja Ugandan lisäjoukkoja.


title: Ruandan puolustusvoimat

text: Alkoi Toinen Kongon sota, jossa Ruandan puolustusvoimien tarkoituksena oli vallata Kinshasa, syrjäyttää Kabilan hallinto ja korvata se RCD-liikkeellä (). Angolan, Namibian ja Zimbabwen joukot kuitenkin asettuivat Kabilan taakse, mikä johti Ugandan ja Ruandan tappioasemaan. Ruandan puolustusvoimat vetäytyivät yhdessä Ugandan joukkojen kanssa Kongon itäosiin, jossa jatkuivat taistelut kongolaisia ja heidän liittolaisiaan vastaan. Ruandan joukkojen hallinnoiman alueen keskuspaikkana oli Goma.


title: Ruandan puolustusvoimat

text: Laurent Kabila salamurhattiin tammikuussa 2001 ja pian alkoivat rauhantunnustelut. Maaliskuussa Ugandan ja Ruandan liittolaissuhde hajosi ja maat joutuivat konfliktiin. Loka–marraskuussa alkoivat Ugandan ja Ruandan väliset rauhantunnustelut. Samoin marraskuussa 2001 Ruanda alkoi vetää joukkojaan Kongosta. Heinäkuussa 2002 Ruandan ja Kongon presidentit allekirjoittivat rauhansopimuksen ja saman vuoden lokakuussa viimeiset 20 000 miehestä koostuneet Ruandan puolustusvoimien joukot vetäytyivät Kongosta.


title: Ruandan puolustusvoimat

text: Kuitenkin vuoden 2002 jälkeen Ruandan hallitus on uhannut käytännössä joka vuosi lähettävänsä joukkoja Kongon itäosiin, jollei Kongon hallitus saa kukistettua huturyhmiä, joiden Ruandan hallitus olettaa suunnittelevan hyökkäystä Ruandaan. Ruandan joukot ovatkin tehneet jatkuvasti iskuja sekä suurempia että pienempiä sotilasoperaatioita Kongon puolelle. Iskut ovat kohdistuneet myös siviileihin terrorin ja ryöstelyn muodossa.


title: Ruandan puolustusvoimat

text: Ruanda tukee tutsimielistä kenraali Laurent Nkundaa, joka on käynyt vuodesta 2004 lähtien jatkuvaa kapinaa Kongon demokraattisen tasavallan hallitusta vastaan. Kyse on Kivun konfliktista, jonka pohjimmainen kysymys on siitä, että Ruanda haluaa Kivun mineraalialueen kontrollin itselleen tai liittolaisilleen sekä kukistaa FLDR:n. Kivun alueella on muun muassa puuta, timantteja, coltania, kultaa ja kobolttia.


title: Ruandan puolustusvoimat

text: Kivun konflikti on pysynyt kuitenkin pääasiassa kenraali Kundan joukkojen ja Kongon armeijan välisenä. 25. lokakuuta 2008 kuitenkin alkoi kapinallisten laaja hyökkäys, joka on johtanut suureen pakolaiskriisiin. Kapinallisjoukot ovat saartaneet Goman kaupungin ja on raportoitu, että Ruandan puolustusvoimat olisi hyökkäyksessä mukana. Tosin Ruandan hallitus on kiistänyt jyrkästi osallisuutensa sotatoimiin Kongon asevoimia vastaan. Silminnäkijöiden mukaan Ruandan joukot ovat ainakin ampuneet tykistötulitusta Ruandan rajalta Gomaan päin.


title: Ruandan puolustusvoimat

text: Ruandan puolustusvoimat jakautuu maavoimiin ja ilmavoimiin. Tällä hetkellä Ruandan puolustusvoimien käytettävissä on 1 404 066 miestä ja 1 403 700 naista. Nämä luvut koskevat palvelusikäisiä eli 16–49–vuotiaita. Asevelvollisuus on vapaaehtoinen 16-ikävuodesta ylöspäin. Tosin viime vuosina hallitus on ilmoittanut tavoitteekseen supistaa joukkoja tuhansilla sotilailla. Puolustusbudjetin osuus valtion menoista oli vuonna 2005 2,9 prosenttia ja vuonna 2006 13,3 prosenttia.


title: Ruandan puolustusvoimat

text: Alueen sodankäynnille on ominaista erilliset jalkaväen yksiköt, jotka liikkuvat maastossa nopeasti jalkaisin ja kuljetusajoneuvoilla. Mitään erityisen suurta raskasta varustusta tai panssariaseistusta ei ole, vaan jalkaväkijoukot kantavat mukanaan RPG-7 ja RPG-29–mallisia sinkoja ja olalta laukaistavia raketteja, AK-47-malliin pohjautuvia rynnäkkökivääreitä, konekivääreitä ja kraanatinheittimiä. Maavoimilla on käytössään myös tykistöä ja raketin heittimiä.


title: Ruandan puolustusvoimat

text: Ruandan puolustusvoimien ilmavoimat ovat tällä hetkellä pienet ja kattavat vain helikoptereita.


title: Luettelo Suomen ortodoksisen kirkon kirkolliskokousedustajista

text: Tämä on luettelo Suomen ortodoksisen kirkon kirkolliskokousedustajista.


text: Kirkolliskokoukseen kuuluvat itseoikeutettuina edustajina myös piispat:Kirkolliskokoukseen kuuluvat itseoikeutettuina edustajina myös piispat:


title: Cape Bretonin saari

text: Cape Breton on saari Kanadan itärannikolla, Nova Scotian provinssissa. Nimi viittaa ranskan kielen sanaan "Breton", joka tarkoittaa Bretagnea. Saaren erottaa mantereesta Canson salmi, jonka poikki on rakennettu pengerretty tie. Newfoundlandista saaren erottaa Cabotin salmi.


title: Cape Bretonin saari

text: Saaren maasto kohoaa tasaisesti etelästä pohjoiseen; pohjoisimmassa osassa on ylänköalue, jonka korkein kohta White Hill on 532 metriä merenpinnasta. Saarella asuu noin 148 000 henkeä. Sen pinta-ala on 10 311 neliökilometriä. Suurin taajama on Sydneyn kaupunki, jossa toimii Cape Bretonin yliopisto. Saarella on kansallispuisto, ja siellä järjestetään kelttiläisen musiikin festivaali


title: Cape Bretonin saari

text: Vuonna 2001 saarella asui 147 454 henkeä. 95 % heistä oli valkoisia, 3,6 % mi'kmaq-intiaaneja, 0,7 % mustia ja 0,1 % arabeja. Suurimmat uskonnot ovat katolisuus (69 820) ja protestantismi (32 575). Saarella eli aikoinaan monia gaelin kielen puhujia, he puhuivat kanadangaelin murretta. Murteella on nykyisin noin 2 000 puhujaa ja se on vaarassa hävitä kokonaan.


title: G-Star RAW

text: G-Star Raw CV (yleisesti käytetään nimiä G-Star tai G-Star RAW) on alankomaalainen vaatealan yritys. Sen pääkonttori sijaitsee Amsterdamissa, jossa yritys perustettiin vuonna 1989. Alun perin yritys tunnettiin nimellä Gap Star, mutta nimi muutettiin kansainvälisille markkinoille siirryttäessä, ettei se sekoittuisi yhdysvaltalaiseen Gap-vaatemerkkiin.


title: G-Star RAW

text: G-Star on keskittynyt urbaanien muotivaatteiden valmistukseen. Erityisesti se tunnetaan pesemättömän ja käsittelemättömän farkkukankaan, niin sanotun raw denimin käyttämisestä. Armeijahenkisyys on yksi tärkeimpiä tuotteiden inspiraation lähteitä.


title: Kankaanpään kirkko

text: Kankaanpään kirkko on vuonna 1839 käyttöön vihitty päätytornillinen, puurakenteinen ja sisäviisteinen ristikirkko Kankaanpäässä. Kirkko edustaa uusklassismia tyylisuunnaltaan. Kirkon suunnitteli saksalainen arkkitehti Carl Ludvig Engel. Istumapaikkoja kirkossa on noin 1 000.


title: Kankaanpään kirkko

text: Kirkon ristikeskuksessa on laakealla telttakatolla katettu attikamainen korotus. Ristikeskuksessa on kupoli. Uusklassismia edustava päätytorni on kupukatteinen. Felix Frang on maalannut kirkon "Kristuksen kirkastuminen" -nimisen alttaritaulun vuonna 1922. Vuosina 1938–1939 Urho Lehtinen maalasi kirkkosalin seiniin maalaukset. Urut on puolestaan valmistanut Hans Heinrich. Uruissa on 40 äänikertaa.


title: Kankaanpään kirkko

text: Kirkko on Satakunnan suurimpiin puukirkkoihin lukeutuva, ja se sijaitsee kirkonmäellä näkyen kauaksi Ruokojärven taakse. Myös Isojoen ja Kauhajoen rajalla sijaitsevasta Lauhanvuoren kansallispuiston näkötornista voi kiikareilla 24-metrisen kirkontornin havaita.


title: Kankaanpään kirkko

text: Kankaanpään kirkko sijaitsee osoitteessa Keskuskatu 64.


title: Kankaanpään kirkko

text: Vuonna 1641 perustettiin Suur-Ikaalisten kirkkopitäjä, johon Kankaanpää liitettiin. Vuonna 1756 paikkakunnalle valmistui kirkko, nykyisen kirkon edeltäjä. Vuonna 1759 Kankaanpäälle myönnettiin kappelioikeudet. Kankaanpää on ollut itsenäinen seurakunta vuodesta 1841 lähtien, jolloin Ikaalisten kirkkopitäjä purettiin.


title: Kankaanpään kirkko

text: Nykyinen kirkko vihittiin 2. kesäkuuta 1839 käyttöön. Tosin tuolloin rakennus oli vielä kesken osittain. Kaikki paikkakuntalaiset sukupolvet ovat kirkon valmistumisen jälkeen osallistuneet korjaustöihin ja uudisrakentamiseen. Viimeksi rakennusta on korjattu kirkon 150-vuotisjuhliksi.


title: Niort

text: Niort on kaupunki Länsi-Ranskassa. Se on Deux-Sèvresin departementin prefektuuri, eli pääkaupunki, Nouvelle-Aquitainen alueella ("région").


title: Niort

text: Kaupungin latinankielinen nimi oli "Novioritum". Niortin väkiluku on 58 066 (vuonna 2006). Kaupunkialueella asuu 134 927 ihmistä.


title: Ángel Bernabé

text: Ángel Bernabé Acosta (s. 11. elokuuta 1987 Velada) on espanjalainen jalkapallomaalivahti. Hän edustaa Espanjan kolmanneksi korkeimmalla sarjatasolla pelaavaa Marbellaa.


title: Ángel Bernabé

text: Ennen kuin Bernabé siirtyi Atléticon juniorijoukkueeseen, hän edusti UD Talaveralaa ja Talavera CF:tä.


title: Ángel Bernabé

text:
Heinäkuussa 2008, Bernabé pääsi pelaamaan harjoituskaudella ykkösjoukkueessa. Hän toimi joukkueen kolmosmaalivahtina, muut maalivahdit olivat Leo Franco ja Grégory Coupet. Kesäkuussa 2009 Bernabé solmi kolmivuotisen sopimuksen Salamancan kanssa. Sopimuksen päätyttyä Bernabé siirtyi edustamaan Cádiz CF:tä kahdeksi vuodeksi. Joukkue vaihtui UB Conquenseksi josta ura jatkui CF Talavera De La Reinassa.
Bernabé oli mukana Espanjan maajoukkueessa alle 20-vuotiaiden MM-kilpailuissa vuonna 2007.


title: Piirre

text: Piirre ( on hahmontunnistuksessa vektori, jonka arvo on havaittu mittauksen tuloksena tai soveltamalla tarkoituksenmukaista heuristiikkaa olemassaolevaan aineistoon. Piirre tarkoittaa tiettyä piirreavaruuden alkiota; piirrevektorit virittävät piirreavaruuden.


title: Piirre

text: Hyvän piirteen tunnusmerkkejä ovat samankaltaisuus muiden samaa luokkaa edustavien piirteiden kanssa ja toisaalta erottuminen muiden luokkien piirteistä. Luokittimen tehtävä on pilkkoa piirreavaruus luokiksi "päätöstasoilla". Luokittimet ovat usein geneerisiä ja eri luokittimia voidaan vaivatta soveltaa olemassaoleviin piirteisiin.


title: Piirre

text: Eniten käytetyt piirre-erotusmenetelmät ovat lineaarisia. Kuitenkin tiedetään, että monet tosielämän ilmiöt ovat epälineaarisia, joten epälineaariset piirre-erotusmenetelmät saattavat paljastaa mittauksista sellaista tietoa, jota ei voida löytää lineaarisilla menetelmillä.


title: Tommy Douglas

text: Thomas Clement "Tommy" Douglas PC, CC, SOM (20. lokakuuta 1904 Falkirk, Skotlanti – 24. helmikuuta 1986 Ottawa, Ontario) oli skotlantilaissyntyinen kanadalainen poliitikko. Hän oli maansa johtavia sosialistipoliitikkoja.


title: Tommy Douglas

text: Tommy Douglas oli Saskatchewanin provinssin päämies (englanninkielinen termi "Premier of Saskatchewan") vuosina 1944–1961 johtaen Pohjois-Amerikan ensimmäistä sosialistihallitusta ja hän myös esitteli Kanadan yleisen terveydenhoitojärjestelmän kehittämisen ja häntä pidetäänkin Kanadan terveydenhoitojärjestelmän isänä. Kanadalaiset äänestivät hänet vuonna 2004 kaikkien aikojen suurimmaksi kanadalaiseksi.


title: Tommy Douglas

text: Tommy Douglas tunnetaan myös Kiefer Sutherlandin isoisänä. Kieferin äiti Shirley oli nimittäin Tommy Douglasin tytär ja Donald Sutherlandin vaimo. Tommy Douglas kuoli syöpään 81-vuotiaana.


title: Anna Maxwell Martin

text: Anna Maxwell Martin on englantilainen näyttelijä, joka on saanut kahdesti Baftan televisiopalkinnon. Hänet tunnetaan muun muassa Esther Summersonin roolista BBC:n minisarjassa "Kolea talo" sekä pääroolista Lyra Belacquana "Universumien tomu" -trilogian alkuperäisessä teatterisovituksessa.


title: Anna Maxwell Martin

text: Martin syntyi Beverleyssä Yorkshiressä 1970-luvun lopulla. 18-vuotiaana hän lähti Liverpoolin yliopistoon opiskelemaan historiaa, vaikka haaveilikin jo tuolloin näyttelijän urasta – hän ei kuitenkaan uskonut olevansa vielä tarpeeksi kypsä teatterikouluun. Hän valmistui yliopistosta vuonna 1998. Royal Academy of Dramatic Artiin Martin rohkeni hakea vasta 21-vuotiaana, mutta ei päässyt sisään. Sen sijaan hänet hyväksyttiin London Academy of Music and Dramatic Artiin. Kertomansa mukaan hän ei menestynyt koulussa, mutta onnistui kuitenkin valmistumaan.


title: Anna Maxwell Martin

text: Martinin ensimmäinen roolityö koulun jälkeen oli Lillian Hellmanin näytelmässä "The Little Foxes". Hänen isänsä kuoli pian näytelmän ensiesityksen jälkeen syöpään, joka oli diagnostisoitu Martinin käydessä viimeistä vuottaan teatterikoulussa. Liittyessään Equityyn, näyttelijöiden brittiläiseen ammattijärjestöön, Martin otti toiseksi nimekseen isoisänsä nimen Maxwell, koska jäseniin kuului jo yksi Anna Martin.


title: Anna Maxwell Martin

text: Kun Martin kuuli Royal National Theatren suunnittelevan Philip Pullmanin "Universumien tomusta" näytelmäversiota, hän otti teatteriin yhteyttä ja sai kuin saikin Lyran pääroolin. Kaikkiaan peräti kuusituntista näytelmää esitettiin joulukuusta 2003 maaliskuuhun 2004. Loppuvuodesta 2004 näytelmä palasi muutamaksi kuukaudeksi ohjelmistoon, mutta vaihdetuin näyttelijöin. Martin sai roolistaan kiittäviä arvosteluja ja myös Laurence Olivier -palkintoehdokkuuden parhaasta naispääosasta.


title: Anna Maxwell Martin

text: Martin on palkittu televisiorooleistaan kahdesti parhaan naisnäyttelijän Bafta-palkinnolla. Ensimmäisen kerran hänet palkittiin roolistaan Esther Summersonina BBC:n vuoden 2005 Dickens-sovituksessa "Kolea talo" ("Bleak House") ja toistamiseen roolistaan vuoden 2008 televisioelokuvassa "Hullu-Poppy" ("Poppy Shakespeare").


title: Anna Maxwell Martin

text: Vuoden 2007 elokuvassa "Jane Austenin jalanjäljillä" Martin esittää kirjailija Jane Austenin sisarta Cassandraa.


title: Anna Maxwell Martin

text: Martin on naimisissa ohjaaja Roger Michellin kanssa. Heillä on vuonna 2009 syntynyt tytär.


title: François Sagat

text: François Sagat (s. 5. kesäkuuta 1979, Cognac, Charente, Ranska) on ranskalainen pornonäyttelijä, joka esiintyy homo- ja bipornoelokuvissa. Sagatin tunnusmerkkejä ovat lihaksikas vartalo, eksoottinen maskuliininen ulkonäkö, sekä erikoinen koko päänahan peittävä tatuointi. Erotiikan lisäksi Sagat on toiminut muotimallina sekä näytellyt elokuvissa "L.A. Zombie", "Man at Bath" ja "Saw VI".


Sandhurstin kuninkaallinen sotakorkeakoulu (, lyh. RMAS) on Sandhurstissa, Berkshiressä sijaitseva Britannian armeijan upseerikoulutuskeskus. Se on maavoimien vastine ilmavoimien Royal Air Force Collegelle ja laivaston Britannia Royal Naval Collegelle.


title: Sandhurstin kuninkaallinen sotakorkeakoulu

text: Kaikki Britannian armeijan upseerit koulutetaan Sandhurstissa, mukaan lukien aliupseeristosta ylenneet. Kadeteista noin 10 prosenttia on naisia ja lähes 10 prosenttia ulkomailta.


text: Nykyisessä muodossa oleva koulu muodostettiin 1947 Woolwichissa sijainneen Royal Military Academyn ja sandhurstlaisen Royal Military Collegen yhdistyessä. Royal Military College oli ollut toiminnassa vuodesta 1802, jonka katsotaan olevan myös nykyisen Sandhurstin sotakorkeakoulun perustamisvuosi.


text: Sandhurstin alumniin lukeutuu useita maineikkaita sotilasjohtajia, sekä myös kuninkaallisia, poliitikkoja ja kulttuurihenkilöitä eri puolilta maailmaa.


title: Integrated Taxonomic Information System

text: Integrated Taxonomic Information System eli ITIS on Yhdysvaltain useiden eri virastojen koordinoima hanke eliöiden taksonomisen tiedon koordinoimiseksi ja kehittämiseksi. Yhteistyössä ovat mukana EPA, NOAA, USGS, NBS, ARS, NRCS ja Smithsonian-instituutti


title: Integrated Taxonomic Information System

text: Projektin tietokantaan kuuluu yli 589 000 sivua. Tietokanta keskittyy erityisesti Pohjois-Amerikan lajistoon, mutta tietokannassa on mukana myös useita lajeja Amerikan ulkopuolelta, erityisesti lintuja, kaloja, nisäkkääitä ja matelijoita. ITIS:tä käytetään lajien taksonomian de facto-lähteenä useissa biodiversiteettiä käsittelevissä projekteissa


title: Integrated Taxonomic Information System

text: ITIS tekee yhteistyötä tuottaakseen vuosittain Catalogue of Lifen, jonka tarkoituksena on listata kaikki maailman tunnetut lajit.


title: Norjankrilli

text: Norjankrilli ("Meganyctiphanes norvegica") on äyriäinen, joka elää suurina parvina Atlantissa. Se on osa eläinplanktonia.


title: Norjankrilli

text: Norjankrilli kasvaa noin kolme senttiä pitkäksi. Se on läpikuultava ja punertava vatsan sisältö on näkyvissä. Yhteensulautunutta päätä ja keskiruumiista peittää selkäkilpi; niitä seuraa lihaksikas 6-jaokkeinen takaruumis. Tuntosarvet ovat suhteellisen lyhyet.


title: Norjankrilli

text: Norjankrilli käyttää pääasialliseksi ravinnokseen hankajalkaisia, mutta syö myös muuta eläin- ja kasviplanktonia. Se nousee pintaan ruokailemaan yöllä, ja viettää päivänsä yli 50 metrin syvyydessä.


title: Tyynenmerenkrilli

text: Tyynenmerenkrilli ("Euphausia pacifica") on äyriäinen, joka elää suurina parvina Tyynellämerellä. Sitä kalastetaan paljon Japanissa ja Kanadassa.


title: Tyynenmerenkrilli

text: Tyynenmerenkrilli kasvaa pari senttiä pitkäksi. Se on läpikuultava. Yhteensulautunutta päätä ja keskiruumista peittää selkäkilpi; niitä seuraa lihaksikas 6-jaokkeinen takaruumis. Tuntosarvet ovat suhteessa melko pitkät, ja niiden pinnalla on suomuja.


title: Tyynenmerenkrilli

text: Tyynenmerenkrillit piileksivät päiväsaikaan pedoilta noin sadan metrin syvyydessä, ja nousevat auringonlaskun aikaan pintaan syömään kasviplanktonia. Ne laskevat munansa veteen Kanadan rannikolla toukokuusta heinäkuuhun, kun kasviplanktonia on saatavana runsaasti.


title: Tyynenmerenkrilli

text: Tyynenmerenkrillissä on paljon proteiinia ja A-vitamiinia. Raakana se on mauton, mutta pakastettuna tai kuivattuna kehittää lajille ominaisen, tympeän maun. Sitä kalastetaan kalaviljelmille ravinnoksi, ja se antaa viljellylle lohelle tyypillisen punavärin. Japanissa sitä syövät ihmisetkin. Luonnossa tyynenmerenkrilliä syövät hetulavalaat sekä monet kalalajit, kuten lohi, turska ja silli.


title: Maantiepyöräilyn naisten maailmancup

text: Maantiepyöräilyn naisten maailmancup on UCI:n vuodesta 1998 järjestämä maantiepyöräilykilpailujen sarja. Maailmancupin osakilpailut ovat yhden päivän kilpailuja ja niiden lukumäärä on vaihdellut vuosittain kuuden ja kahdentoista välillä. Kilpailuista osa ajetaan tasaisessa maastossa, jotkut, kuten La Flèche Wallonne, sisältävät jyrkkiä nousuja.


title: Dieter Eilts

text: Dieter Eilts (s. 13. joulukuuta 1964) on saksalainen jalkapallovalmentaja ja entinen keskikenttäpelaaja.


title: Dieter Eilts

text: Eilts aloitti peliuransa pienessä SV Hagen joukkueessa. Vuonna 1984 hän liittyi SV Werder Bremenin organisaatioon ja nousi vuonna 1985 ykkösjoukkueeseen. Eilts edusti Werder Bremeniä koko ammattilaisuransa ajan aina vuoteen 2002 saakka. Eilts tuli tunnetuksi sekä kentällä että sen ulkopuolella kohteliaana ja arvostettuna persoonana, joka ei esiintynyt keltaisen lehdistön kohu-uutisissa. Kaikkiaan 390 Bundesliiga-ottelua Werderissä pelannut Eilts voitti seurassa kaksi Saksan mestaruutta, kolme Saksan Cupia sekä kaudella 1991–1992 Cup-voittajien Cupin.


title: Dieter Eilts

text: Berti Vogts nosti Eiltsin Saksan maajoukkueeseen vuonna 1993. Eilts oli mukana Saksan EM-ryhmässä 1996 ja pelasi kaikki ottelut mestaruuteen päättyneessä turnauksessa. Eiltsin maajoukkueura päättyi kuitenkin jo seuraavana vuonna. Hän pelasi kaikkiaan 31 maaottelua.Päätettyään peliuransa Eilts jatkoi SV Werder Bremenin organisaatiossa juniorivalmentajana. Heinäkuussa 2003 hän siirtyi Saksan jalkapalloliiton palvelukseen ja otti tehtäväkseen Saksan alle 19-vuotiaiden maajoukkueen valmentamisen. Vuotta myöhemmin hänet valittiin maan alle 21-vuotiaiden maajoukkuevalmentajaksi.


title: Dieter Eilts

text: Eiltsin johdolla Saksan alle 21-vuotiaat selvisivät ikäluokan EM-kisoihin Ruotsiin kesällä 2009. Menestyksestä huolimatta Eilts sai potkut tehtävistään erimielisyyksien vuoksi marraskuussa 2008.


title: Dieter Eilts

text: Muutama viikko potkujensa jälkeen Eilts palasi valmennustehtäviin, kun 2. Bundesliigassa pelaava FC Hansa Rostock palkkasi hänet uudeksi päävalmentajakseen.


title: Dieter Eilts

text: Eiltsin pesti Hansassa jäi kuitenkin lyhyeksi. Menestys oli vaatimatonta ja seurajohto sai lopulta tarpeekseen maaliskuun alussa 2009, kun 2. Bundesliigan hännillä rypenyt Hansa kärsi 2–3 tappion FC St. Paulille.


title: Veikko Sonninen

text: Veikko Sonninen (s. 16. toukokuuta 1949 Lapinlahti) on entinen suomalainen järjestöjohtaja ja kustantamoalan aktiivinen toimija.


title: Veikko Sonninen

text: Sonninen valmistui oikeustieteen kandidaatiksi Helsingin yliopistosta vuonna 1977. Hän työskenteli Lääketeollisuusyhdistyksen toimitusjohtajana vuosina 1978–1988. Sonninen siirtyi vuonna 1988 kirjankustannusalalle ja toimi Suomen Kustannusyhdistyksen toimitusjohtajana ja Suomen Kirjasäätiön asiamiehenä vuosina 1989–2007. Hän toimi säätiön asiamiehen ominaisuudessa lähes 20 vuoden ajan Finlandia-, Tieto-Finlandia- ja Finlandia Junior -palkintolautakuntien sihteerinä.


title: Veikko Sonninen

text: Tekijänoikeusjärjestö Kopioston toimintaan hän osallistui 1990-luvun alusta aina eläkkeelle jäämiseensä saakka, sekä hallituksen varapuheenjohtajana että valokopiojaoston puheenjohtajana. Samaten hän toimi Federation of European Publishers -järjestön Executive Committeen jäsenenä.


title: Veikko Sonninen

text: Sonninen oli eräs Helsingin kirjamessujen keskeisiä ideoijia ja toimi messujen näyttelytoimikunnan puheenjohtajana vuosina 2000–2006. Kirjakilta myönsi hänelle "kirjaporvarin" arvonimen vuonna 2007.


title: Veikko Sonninen

text: Sonninen valitsi vuoden 2008 Tieto-Finlandian voittajaksi Marjo T. Nurmisen "Tiedon tyttäret". Voiton julkistamispuheessa hän arvosteli voimakkaasti valintaraadin ratkaisua jättää Panu Rajalan kirjoittama Mika Waltarin elämäkertateos "Unio mystica" pois ehdokkaiden joukosta. Puheenvuoro herätti lehdistössä huomiota.


title: Veikko Sonninen

text: Sonninen on innokas sanaristikkomies. Hän on ottanut osaa kaikkiin kymmeneen ristikonratkonnan SM-kisaan vuosina 1993–2011 ja saavuttanut niissä useita mitaleja. Hän on myös laatinut sanaristikoita, muun muassa teoksiinsa "Ristikkoretki", "Murreristikot", "Sata ja yksi ristikkoa" ja "Pukstaaviristikot".


title: Hanspeter Latour

text: Hanspeter Latour (s. 4. kesäkuuta 1947) on sveitsiläinen jalkapallovalmentaja ja entinen maalivahti.


title: Hanspeter Latour

text: Latour aloitti peliuransa FC Thunin joukkueessa 1964. Hän etsi peliaikaa myös FC Le Loclesta ja BSC Young Boysista, kunnes lopetti maalivahtiuransa 1974 vain 27-vuotiaana.


title: Hanspeter Latour

text: Latour aloitti valmennusuransa 1974 FC Dürrenastin päävalmentajana. Hän valmensi Sveitsin alasarjoissa pelanneita FC Thunia ja FC Solothurnia, kunnes siirtyi vuonna 1997 Grasshopper-Club Zürichin apuvalmentajaksi. Yhden apuvalmentajakauden jälkeen hän siirtyi kaudeksi FC Badeniin ja sieltä FC Wiliin. Vuonna 2001 hän palasi jälleen FC Thuniin, ja toinen päävalmentajakausi seurassa nosti Latourin nimen tietoisuuteen, sillä hänen johdollaan piskuinen Thun nousi Sveitsin pääsarjaan kauden 2001–2002 päätteeksi.


title: Hanspeter Latour

text: Latour luotsasi Thunia pääsarjassakin hyvällä menestyksellä, mikä huipentui kauden 2004–2005 mestaruushopeaan. Kauden jälkeen hän siirtyi Grasshopper-Club Zürichin peräsimeen, mutta pesti jäi vain puolen kauden mittaiseksi Latourin siirryttyä tammikuussa 2006 Saksan Bundesliiga-seura 1. FC Kölnin peräsimeen. Latour ei onnistunut luotsaamaan "Kilipukkeja" kuiville, vaan seura putosi kauden päätteeksi 2. Bundesliigaan. Latour jatkoi kuitenkin tehtävissään, kunnes huono kauden alku toi potkut marraskuussa 2006.


title: Hanspeter Latour

text: Kesällä 2007 Latour palasi valmennustehtäviin ja Grasshopper-Club Zürichin päävalmentajaksi. Latourin johdolla Grasshoppers tavoitteli kirkkainta kärkeä Sveitsin liigassa, mutta kohtalona oli kaksi neljättä sijaa. Kauden 2008–2009 jälkeen Latour sai potkut tehtävistään.


title: Laskusilta

text: Laskusilta (myös nostosilta) on yleensä linnojen puolustusvälineenä käytettävä silta, jonka voi nostaa ylös. Sen tarkoitus on estää vihollisen pääsy sisälle linnaan. Laskusilta on yleensä vallihaudan päällä. Nykyään laskusiltoja ei enää käytetä puolustustarkoitukseen.


title: Laskusilta

text: Laskusilta on keskiaikainen keksintö. Nykyaikaisissa laskusilloissa on sähköllä toimiva vinssi, joka nostaa ja laskee sillan. Keskiaikaisissa silloissa vinssiä pyöritettiin käsivoimilla.


title: Laskusilta

text:
Myös laivoissa käytetään laskusiltoja helpottamaan maihinnousua.
Laskusiltaa ei tule sekoittaa nostosiltaan.


title: Miranda July

text: Miranda July, oikealta nimeltään Miranda Jennifer Grossinger, (s. 15. helmikuuta 1974 Vermont, Yhdysvallat) on yhdysvaltalainen ohjaaja. Hän tekee valokuvia, videoita, performansseja ja musiikkia. Nykyisin hän asuu Los Angelesissa Kaliforniassa, mutta hän on asunut monia vuosia Portlandissa Oregonissa.


title: Miranda July

text: Miranda July syntyi Barressa Vermontissa. Hänen vanhempansa, Lindy Hough ja Richard Grossigner ovat molemmat kirjailijoita. Vuonna 1974 he löysivät North Atlantic Books -nimisen kustantamon, ja Mirandaa rohkaistiin tekemään lyhytelokuvaa yhdessä ohjaaja Rick Moodyn kanssa.


title: Miranda July

text: July kasvoi Berkeleyssä Kaliforniassa, jossa hän ensin kirjoitti näytelmiä ja myös ohjasi ja esitti 924 Gilman-nimisellä klubilla. Myöhemmin hän opiskeli Kalifornian yliopistossa Santa Cruzissa, mutta keskeytti koulunsa toisena vuonna. Tämän jälkeen hän muutti Portlandiin ja alkoi opiskella esitystaidetta. Hänen opintonsa hyväksyttiin. Häntä on lainattu sanomalla, ettei hän ole tehnyt päivääkään töitä sen jälkeen, kun hän täytti 23 vuotta.


title: Miranda July

text: "Filmmaker Magazine" arvosteli Mirandan Julyn ensimmäistä elokuvaa palstallaan "25 New Faces of Indie Film" vuonna 2004. Voitettuaan paikan Sundance Workshopissa hän kehitteli ensimmäisen kokoillanelokuvansa, "Me And You And Everyone We Know", joka valmistui vuonna 2005. Elokuva voitti "Caméra d'Or" -palkinnon Cannesin elokuvajuhlilla 2005.


title: Kirjapöllö

text: Kirjapöllö on Kirjakauppasäätiön myöntämä palkinto kirja-alalla ansiokkaasti toimineille henkilöille. Vuosittain jaetaan Lasten- ja nuortenkirjapöllö ja Libristin kirjapöllö, mutta säätiö voi myöntää myös Elämäntyöpöllön erityisistä ansioista.


title: Kirjapöllö

text: Lasten- ja nuortenkirjapöllö on tunnustus yli viisi vuotta sitten julkaistulle, mutta yhä merkittävälle lasten- tai nuortenkirjalle. Palkinto myönnetään vuorovuosin lasten- ja nuortenkirjalle. Vuoteen 2007 saakka palkinto myönnettiin yli kymmenen vuotta sitten julkaistulle kirjalle.


title: Kirjapöllö

text: Kirjakauppa-ala kiittää palkinnolla vaikuttavia muistoja luoneita kirjailijoita ja tuoda heidät ja heidän teoksensa uusien lukijapolvien saataville. Kustantajat ovat lupautuneet ottamaan uuden painoksen ehdokkaiksi valituista teoksista.


title: Kirjapöllö

text: Lähde


title: Kirjapöllö

text: Kirjakaupan libristin palkinto on libristitutkinnon suorittaneelle henkilölle tunnustus korkeatasoisesta kirja-alan ammattitaidosta. Palkintoperusteina ovat myyntihenkisyys, asiakaspalveluosaaminnen, yhteistyökyky ja aktiivinen kiinnostus kirjallisuuteen.


title: Kirjapöllö

text: Lisäksi voidaan myöntää erityisistä ansioista Vuoden teko -kirjapöllö ja merkittävästä elämäntyöstä kirja-alalla Elämäntyön kirjapöllö.


title: Maantiepyöräilyn maailmancup

text: Maantiepyöräilyn maailmancup oli UCI:n vuosina 1989–2004 järjestämä maantiepyöräilyn kilpailusarja. Maailmancupiin kuului vuosittain 10–12 osakilpailua, jotka kaikki olivat yhden päivän kilpailuja. Sarjaan kuuluivat joka vuosi Milano–San Remo, Flanderin ympäriajo, Pariisi–Roubaix, Liège–Bastogne–Liège, Lombardian ympäriajo, Züri-Metzgete, Pariisi–Tours, Amstel Gold Race ja Clásica de San Sebastián sekä vuodesta 1998 alkaen HEW Cyclassics. Lisäksi ohjelmassa oli kilpailuja muun muassa Isossa-Britanniassa, Kanadassa ja Japanissa.


title: Maantiepyöräilyn maailmancup

text: Paolo Bettini voitti maailmancupin kokonaiskilpailun kolme kertaa, vuosina 2002–2004. Kahteen kokonaisvoittoon ylsivät Maurizio Fondriest, Johan Museeuw ja Michele Bartoli. Maailmancupin korvasi vuodesta 2005 alkaen UCI ProTour.


title: Maantiepyöräilyn maailmancup

text: Maantiepyöräilyn naisten maailmancup


title: Luettelo televisiosarjan Blondi tuli taloon jaksoista

text: Tämä on luettelo MTV3:n "Blondi tuli taloon"-sarjan jaksoista.


title: Charles Louis Joseph Vandame

text: Charles Louis Joseph Vandame (s. 4. kesäkuuta 1928) on ranskalainen jesuiitta. Hän sai vihkimyksensä papiksi 7. syyskuuta 1960 ja piispaksi 6. tammikuuta 1982. Hänet nimitettiin vuonna 1981 Tšadin N'Djamenan arkkihiippakunnan arkkipiispaksi. Hän jäi eläkkeelle 31. heinäkuuta 2003, ja hänen seuraajakseen tuli tšadilainen Matthias N'Gartéri Mayadi.


title: Matthias N’Gartéri Mayadi

text: Matthias N’Gartéri Mayadi (1942 – 19. marraskuuta 2013) oli tšadilainen pappi. Hän sai katolisen vihkimyksensä papiksi 30. joulukuuta 1978 ja piispaksi 12. huhtikuuta 1986. Hänet nimitettiin vuonna 1985 Thuburnican titulaaripiispaksi ja Sarhin hiippakunnan vihkipiispaksi. Vuonna 1987 hän nousi Sarhin piispaksi, ja vuonna 1990 hän siirtyi Moundoun piispaksi. Vuonna 2003 hänestä tuli ranskalaisen jesuiittapappi Charles Louis Joseph Vandamen seuraaja N’Djamenan arkkipiispana.


title: Pilkanmaa

text: Pilkanmaa on Kouvolan kaupunginosa. Kaupunginosaan kuuluu alue entisen Kuusankosken kaupungin pohjoisosassa Voikkaan ja Kymijoen länsipuolella. Pilkanmaa on pientalovaltaista asuinaluetta.


title: Edmund Stoiber

text: Edmund Stoiber O.Q. (28. syyskuuta 1941) on saksalainen poliitikko. Hän toimi Baijerin osavaltion pääministerinä 1993–2007 ja CSUn puheenjohtajana 1999–2007. Liittopäivävaaleissa 2002 hän oli Saksan kristillisdemokraattisen unionin liittokansleriehdokas. Kampanjan alkupuolella hän johti mielipidetiedusteluissa, mutta hävisi vaalit Gerhard Schröderille.


title: Edmund Stoiber

text: Stoiber on kotoisin Rosenheimin alueelta Baijerista. Hän on koulutukseltaan juristi ja työskenteli ennen politiikkaan siirtymistään Regensburgin yliopistossa. Hän pääsi Baijerin osavaltioparlamenttiin 1974.


title: Pentti Renvall

text: Bengt Uno Nathanael (Pentti) Renvall (29. maaliskuuta 1907 Turku – 29. lokakuuta 1974 Kauniainen) oli suomalainen historiantutkija. Hän toimi Helsingin yliopiston Suomen ja Skandinavian historian professorina vuosina 1950–1973. Renvallin erikoisalaa olivat nuijasota ja 1500-luvun historia.


title: Pentti Renvall

text: Renvall kuului Renvallien sivistyssukuun. Hänen isänsä oli Haminan kirkkoherra Uno Mikael Renvall, jonka punaiset murhasivat sisällissodassa. Renvall kirjoitti ylioppilaaksi Turun suomalaisesta reaalilyseosta vuonna 1925. Hän valmistui filosofian kandidaatiksi 1930, maisteriksi 1937 ja lisensiaatiksi 1939. Hän opiskeli historian ohella filosofiaa ja täydensi psykologian opintojaan Berliinin yliopistossa 1929–1930.


title: Pentti Renvall

text: Tohtoriksi Renvall väitteli vuonna 1940 Turun yliopistossa. Hänen väitöskirjansa valmistui jo vuonna 1939, mutta talvisodan pommitukset viivästyttivät väitöstilaisuutta. Väitöskirja käsitteli Suomen 1590-luvun kriisiä, josta hän rakensi suomalaiskansallisen kuvan. Tutkimuksessaan Renvall esitti väitteen, jonka mukaan Klaus Flemingin toimintaa ohjasi Suomen Ruotsista erillisten turvallisuuspoliittisten etujen ajaminen. Jaakko Ilkan hän taas osoitti vallitsevasta käsityksestä poiketen vauraaksi nimismieheksi eikä köyhäksi talonpojaksi.


title: Pentti Renvall

text: 1930-luvulta lähtien Renvall tutki Suomen historiaa keskeisenä teemanaan yksittäisten johtajayksilöiden rooli. On puhuttu jopa "renvallilaisesta valioyksilöajattelusta". Hänen tutkimuksensa keskittyi myöhemminkin pääasiassa 1500-lukuun. Renvall julkaisi myös kaksi merkittäväksi muodostunutta historiantutkimuksen metodiopasta. Hän sai vaikutteita Eino Kailan loogisesta empirismistä ja vaati etsimään ja tunnistamaan tutkittavasta ilmiöstä ja menneisyydestä poikkeuksettomia rakennekokonaisuuksia. Hänen ajatteluaan leimasi myös vahva kehitysusko.


title: Pentti Renvall

text: Jatkosodan aikana Renvall toimi Itä-Karjalan sotasaalisarkiston päällikkönä. Vuosina 1945–1950 hän oli Turun maakunta-arkiston hoitaja ja 1946–1951 Turun yliopiston Suomen historian dosentti. Sen jälkeen hän oli Helsingin yliopistossa Suomen ja Skandinavian historian professorina 1950–1973, historiallis-kielitieteellisen osaston dekaanina 1957–1960 ja yliopiston vararehtorina 1968 sekä kanslerina 1968–1973. Kanslerikaudellaan Renvall vastusti hallinnonuudistusta eli mies ja ääni -vaalitavan käyttöönottoa, joka ei lopulta toteutunut. Hänen aloitteestaan perustettiin tuolloin myös historiantutkimuslaitos, joka sai vuonna 1983 nimekseen Renvall-instituutti. Renvall oli vuosina 1960–1969 Historiallisen Aikakauskirjan päätoimittaja.


title: Pentti Renvall

text: Renvall vihittiin Uumajan yliopiston filosofian kunniatohtoriksi vuonna 1970.


title: Pentti Renvall

text: Renvallin ensimmäinen puoliso oli Alice o.s. Lindholm (1905–1945) vuodesta 1931 ja toinen puoliso tekstiilitaiteilija Eeva Renvall (ent. Rauhala, o.s. Waris) vuodesta 1954.


title: Mel Karmazin

text: Mel Karmazin (s. 24. elokuuta 1943 New York, New York) on yhdysvaltalainen yritysjohtaja ja liikemies, ja nykyinen Sirius XM:n toimitusjohtaja.


title: Mel Karmazin

text: Karmazin toimi Infinity Broadcasting Corporationin (vuodesta 2005 alkaen CBS Radio) toimitusjohtajana vuodesta 1981 vuoteen 1996, jolloin CBS Corporation hankki sen omistukseensa. Karmazin jatkoi samassa tehtävässä CBS:n alaisuudessa vuoteen 2001, jolloin Infinity fuusioitui Viacomin kanssa. Lisäksi hän toimi CBS:n asemaryhmän toimitusjohtajana 1997–1998. Viacomin toimitusjohtajana toimi vuodesta 2000 vuoteen 2004.


title: Mel Karmazin

text: Mel Karmazin nimettiin Radio Hall of Fameen vuonna 2003.


title: Carlos Quintero Arce

text: Carlos Quintero Arce (13. helmikuuta 1920 Etzatlán – 15. helmikuuta 2016) oli katolisen kirkon 8. huhtikuuta 1944 vihitty meksikolainen pappi. Hän sai piispanvihkimyksen 14. toukokuuta 1961 saatuaan 20. maaliskuuta nimityksen Ciudad Vallesin hiippakunnan piispaksi.


title: Carlos Quintero Arce

text: Vuonna 1966 Quintero Arcesta tuli Thysdrusin titulaariarkkipiispa ja Hermosillon arkkipiispan apulainen. Vuonna 1968 hän jätti nämä tehtävät noustessaan Hermosillon arkkipiispaksi. Hän vetäytyi 20. elokuuta 1996, jolloin häntä seurasi José Ulises Macías Salcedo.


title: Play (albumi)

text: Play on yhdysvaltalaisen artisti Mobyn kuudes studioalbumi. Albumi julkaistiin vuonna 1999 ja sitä voidaan pitää Mobyn läpimurtona. Mobyn ja levyn suosiota edisti se, että levyn kaikki 18 kappaletta lisensoitiin elokuviin, televisioon tai mainoksiin.


title: Cincinnatin yliopisto

text: Cincinnatin yliopisto on julkinen tutkimusyliopisto Cincinnatissa, Ohiossa, Yhdysvalloissa. Se on Yhdysvaltain sadan suurimman yliopiston joukossa.


title: Požega

text: Požega () on kaupunki Kroatiassa Slavonian alueella. Kaupungin asukasluku oli 28 948 vuonna 2001. Požega on Požega-Slavonian piirikunnan keskus. Kaupungista on hyvät kulkuyhteydet muihin Kroatian kaupunkeihin.


title: Luigi Diligenza

text: Luigi Diligenza (10. helmikuuta 1921 – 25. toukokuuta 2011) on katolisen kirkon italialainen 8. elokuuta 1943 vihitty pappi ja 23. huhtikuuta 1978 vihitty piispa. Hän toimi Capuan arkkipiispana vuodesta 1978, kunnes jäi eläkkeelle 29. huhtikuuta 1997.


title: Luigi Diligenza

text: Diligenzan edeltäjä Capuassa oli Tommaso Leonetti ja seuraaja Bruno Schettino.


title: Bruno Schettino

text: Bruno Schettino (5. tammikuuta 1941 – 21. syyskuuta 2012) oli katolisen kirkon 28. kesäkuuta 1964 vihitty pappi. Hän sai piispanvihkimyksen 4. huhtikuuta 1987 saatuaan 11. helmikuuta nimityksen Teggiano–Policastron hiippakunnan piispaksi. Vuonna 1997 hän siirtyi Luigi Diligenzan seuraajana Capuan arkkipiispan tehtäviin.


Dominikaanisen tasavallan Bogotan-suurlähetystön kaappaus tapahtui 27. helmikuuta 1980, kun voimakkaasti aseistautunut sissijoukko syöksyi Bogotassa olevaan Dominikaanisen tasavallan suurlähetystöön.


title: Dominikaanisen tasavallan Bogotan-suurlähetystön kaappaus

text: Melkein koko diplomaattikunta oli paikalla viettämässä tasavallan itsenäisyyspäivää. Yhteensä 60 ihmistä otettiin panttivangiksi, heistä 16 oli suurlähettiläitä. Kaapatut suurlähettiläät olivat seuraavista maista: Vatikaanivaltio, Itävalta, Brasilia, Costa Rica, Dominikaaninen tasavalta, Egypti, El Salvador, Guatemala, Haiti, Israel, Meksiko, Sveitsi, Yhdysvallat, Uruguay ja Venezuela. Diplomaatteja oli Boliviasta, Jamaikasta, Paraguaystä, ja Perusta. Myös Kolumbian suurlähetystön siviilityöntekijöitä otettiin panttivangiksi.


text: Terroristit, jotka kuuluivat nationalistiseen bolivariseen M-19-järjestöön, vaativat 50 miljoonan dollarin lunnaat ja vapauden 311 poliittiselle vangille ja vapaan pääsyn maasta. Poliisi ja terroristit kävivät kolmen tunnin välisen tulitaistelun. Yksi terroristi surmattiin, yksi loukkaantui. Paraguayn kunniakonsuli sai surmansa ja kaksi poliisia sekä kolme suurlätystön työntekijää.


text: Aluksi viranomaiset antoivat vuorokauden miettimisaikaa ja sitä pidettiin, kun oli neuvotteluihin ryhdytty. Vähitellen vapautettiin muun muassa kaikki naiset. Heidän joukossaan oli Costa Rican ja Itävallan suurlähettiläät, jotka vapautettiin 6. elokuuta.


text: 8. maaliskuuta terroristit laskivat lunnasrahojen määrää 10 miljoonaan dollariin. 17. maaliskuuta aamulla Uruguayan suurlähettiläs Fernando Gomez Fyns pakeni rakennuksesta hyppäämällä ikkunasta ulos ja juoksi poliiseja kohti. Samana päivänä Fidel Castro tarjosi terroristeille turvapaikan Kuubasta.


text: 10. maaliskuuta – 30. huhtikuuta välillä terroristit vapauttivat Costa Rican konsulin sekä kaikki henkilöt, joilla ei ollut diplomaattitaustaa. Heidät lennätettiin Panamaan, jossa he vetosivat Kolumbian hallitukseen kriisin lopettamiseen. Bogotan hallitus suostui maksamaan 2,5 miljoonaa dollaria muttei vapauttamaan vankeja.


text: 27. huhtikuuta suurlähettiläät Venezuelasta, Dominikaanisista tasavallasta, Israelista ja Egyptistä vaputettiin. Lisäksi vapautettiin kaksi kolumbialaista. 16 terroristia lähti Kuuban lähettilään kanssa suurlähetystöstä lentoasemale, jossa 12 diplomaattia, jotka olivat panttivankeina Cubana de Aviaciónilla kohti Havannaa. Havannassa panttivangit vapautettiin ja palasivat kotimaahan. Terroristit saivat turvapaikan Kuubasta.


text: M-19-johtaja Rosemberg Pabón, joka oli kaappauksessa, sallittiin palaamaan Kolumbiaan Kuubasta, kun M-19 ja Kolumbian hallitus tekivät rauhan maaliskuussa vuonna 1990. Viisi vuotta Bogotan kaappauksesta Bogotan korkeimman oikeuden oikeustalon työntekijät otettiin panttivangeiksi. 120 ihmistä kuoli kaappauksessa. Se heikensi M-19 järjestön mainetta.


title: Požega (Serbia)

text: Požega () on kaupunki ja kunta Serbiassa Zlatiborin piirikunnassa. Kaupungin asukasluku oli 13 206 vuonna 2002 ja koko kunnan asukasluku 32 293.


title: Fezzan

text: Fezzan () on yksi Libyan kolmesta historiallisesta alueesta. Se sijaitsee maan lounaisosassa. Pohjoisessa Fezzan rajoittuu historialliseen Tripolitaniaan, idässä Kyrenaikaan, etelässä Tšadiin ja Nigeriin sekä lännessä Algeriaan. Nykyään alue on jaettu Al-Džufrahin, Al-Šatin, Awbarin, Ghatin, Murzuqin ja Sebhan piirikuntiin. Tärkein kaupunki on Sebha. Vuoden 2006 väestönlaskennan mukaan piirikunnissa on yhteensä 522 600 asukasta.


title: Fezzan

text: Fezzan on osa Saharan autiomaata, joka etelässä ja lounaassa kohoaa kohti Tibestin ja Ahaggarin vuoristoja. Aluetta peittävät Awbarin hiekkameri pohjoisessa ja Murzuqin hiekkameri etelässä. Asutusta on vain idästä länteen ulottuvien painaumien muodostamissa keitaissa.


title: Fezzan

text:
Historiallisesti Fezzan on ollut Välimeren ja Sudanin alueen välisen karavaanikaupan tärkeä välietappi. Sen keskus oli muurein varustettu Murzuqin keidaskaupunki. Tärkeimmät kauppareitit olivat 1800-luvun puoliväliin saakka Bornu–Kawar–Fezzan–Tripoli ja Kano–Aïr–Ghat–Ghadames. Yhteyksiä on ollut myös nykyisen Sudanin ja Tšadin alueelle. Fezzanin kulttuurissa on afrikkalaisia vaikutteita.
Alueen vanhimpia tunnettuja asukkaita olivat garamantit. Myöhemmin se joutui Rooman valtaan ja sai nimen "Phazania". Arabit valtasivat Fezzanin vuonna 668, mutta paikalliset hallitsijat säilyttivät huomattavan osan määräysvallastaan. Samalla alueelle levisi islam. 1200–1400-luvuilla Fezzan oli vasallisuhteessa Kanem-Bornun hallitsijoihin. Ottomaanit valtasivat alueen 1570-luvulla, mutta ajoittain sillä oli varsin itsenäinen asema. Libyalainen karamanlien dynastia teki sinne sotaretkiä 1700-luvulla ja 1800-luvun alussa. Ottomaanit onnistuivat alistamaan Fezzanin 1800-luvun puolivälissä. Vuosisadan lopulla siitä tuli yksi senusien muslimiveljeskunnan keskuksista. Italia sai alueen pysyvästi hallintaansa vasta vuosina 1929–1930. Ranskalaiset joukot miehittivät sen toisen maailmansodan aikana. Vuonna 1951 Fezzanista tuli yksi itsenäisen Libyan kuningaskunnan kolmesta osamaakunnasta. Ranska veti joukkonsa pois vuonna 1956.


title: Fezzan

text: Nykyään Fezzan on Libyan köyhin alue, joka on riippuvainen maan keskushallinnon tuesta. Alueen infrastruktuuria ja maataloutta on kehitetty Muammar Qaddafin aikana. Sieltä on löydetty huomattavia öljy- ja rautamalmiesiintymiä, jotka ovat toistaiseksi pääosin hyödyntämättä. Fezzanin matkailuvaltteja ovat Saharan maalaukselliset maisemat ja kalliomuodostelmat sekä esihistorialliset kalliopiirrokset ja -maalaukset.


title: Af Hällström

text: Af Hällström on suomalainen aatelissuku, eräs laajemman Hällström-suvun haara. Suku on lähtöisin Helsingborgista Skånesta jossa kantaisä Olluff Thraebeen (nykykirjoituksslla Olof Träben, eli Olavi Puujalka) 1500-luvulla toimi lautturina Juutinraumalla silloisten tanskalaisten kaupunkien Helsingborgin ja Helsingörin välillä. Hänen pojanpojan poikansa Petter Karlsson otti sukunimekseen Hällström kotikaupunkinsa (”Häll”) ja Juutinrauman (”ström” eli virta) mukaan, ennen kuin 1724 muutti Ilmajoelle, jossa toimi pitäjänräätälinä. Petterillä oli usea tytär, mutta vain yksi poika, Carl, joka vei nimen eteenpäin. Eräs Carlin pojista oli pappi, fyysikko ja Turun akatemian rehtori Gustaf Gabriel Hällström. Hänen lapsensa aateloitiin vuonna 1830 ja introdusoitiin ritarihuoneeseen vuonna 1831 aatelissukuna numero 190; ei pidetty sopivana että pappia itseään aateloitaisiin.


title: Af Hällström

text: Carl Hällströmin jälkeläisistä ainoastaan af Hällström -suku käyttää missään muodossa nimeä Hällström. Muut suvun haarat suomensivat 1920–1930-luvuilla nimensä muotoihin Helasvuo ja Pankakoski.


title: Astrid Plane

text: Astrid Plane on yhdysvaltalainen muusikko, joka toimi 1980-luvulla synthpop-yhtye Animotionin laulaja-keulakuvana. Hän on levyttänyt sooloalbumin "If I Was Magic" vuonna 2007. Hän on tehnyt myös musiikkia elokuviin ja videopeliin "".


title: Heinijoki (Puolanka)

text: Heinijoki on yksi Kiiminkijoen sivujoista. Heinijoki saa alkunsa Puolangan Rasinkylän Haukijärvestä. Haukijärvestä joki laskee Pieneen Vääräjärveen Haukijoki-nimisenä ja jatkaa Isosta Vääräjärvestä Heinijoen nimellä. Heinijoki on Puolangalla tunnettu tonkojoki. Joen varrella sijaitsee 24 metriä korkea putous Hepoköngäs, jonka alajuoksulla talvehtii koskikaroja. Jokiuoman viereisillä kallioilla majailee ilveksiä sekä muita jokea käyttäviä nisäkkäitä, kuten saukkoja ja minkkejä.


title: Bodo Wartke

text: Bodo Wartke (s. 21. toukokuuta 1977 Hampuri) on saksalainen kabareetaiteilija, pianisti ja vetäjä.


title: Bodo Wartke

text: Bodo Wartke syntyi lääkäriperheeseen ja vietti lapsuuttaan Reinbekissä ja Schwartaussa. Hän suoritti koulunsa loppuun vuonna 1996 Leibnizin lukiossa, minkä jälkeen hän suoritti siviilipalveluksen eräässä Etelä-Lyypekin sairaalassa. Siviilipalveluksen jälkeen hän meni Berliiniin, jossa hän aloitti fysiikan opiskelut vuonna 1997. Hieman opiskelun jälkeen hän siirtyi opiskelemaan musiikkia Taide-yliopistoon Berliiniin, jonka hän kuitenkin lopetti kesken. Vuodesta 1998 vuoteen 2004 hän oli SAGO:n jäsen ja kuuli "Celler"-koulussa Christof Stählinin runoutta sekä musiikkia. Bodo Wartke on naimaton ja asuu Berliinissä.


title: Bodo Wartke

text: Bodo tekee kabareeta pianolla. Musiikit ja sanoitukset niihin ovat hänen omiaan.


title: Michael Jackson (täsmennyssivu)

text: Michael Jackson -nimisiä henkilöitä ovat:


Kaunotar ja hirviö – Bellen lumottu maailma ( ja myöhemmin "Beauty and the Beast: Belle's Magical World") on vuonna 1998 julkaistu Disney Television Animationin animaatioelokuva. Se on jatkoa vuonna 1991 julkaistulle "Kaunotar ja hirviö" -elokuville.